title: PHP:n luokkakirjastot

text: ClibPDF-luokkakirjaston avulla voidaan luoda PDF ("Portable Document Format") tiedostoja. Kirjasto osaa muun muassa piirtää erimuotoisia objekteja, lisätä eri muotoiluilla tekstiä sekä tuoda dokumenttiin kuvia.


title: PHP:n luokkakirjastot

text: COM-luokkakirjaston avulla voidaan kontrolloida Windows-alustan COM ("Component Object Model") rajapintaa olioiden avulla.


title: PHP:n luokkakirjastot

text: ctype-luokkakirjaston avulla voidaan käyttää C-ohjelmointikielen ctype.h luokkakirjastoa merkkijonojen tyyppien selvittämiseksi. Kirjasto pystyy tarkastamaan sisältääkö merkkijono vain alfanumeerisia-, aakkosellisia-, kontrolli-, numeerisia- tai tulostettavia merkkejä sekä tarkastamaan onko merkkijono vain pienillä tai suurilla kirjaimilla kirjoitettu.


title: PHP:n luokkakirjastot

text: CURL-luokkakirjaston avulla voidaan suorittaa HTTP-kutsuja sekä lähettää dataa HTTP-protokollalla. Kirjasto tukee muun muassa palautettavan datan noutoa, useita eri prosesseja yhtäaikaisesti sekä osaa noutaa saadusta datasta tiettyjen alueiden datan (kuten HTML-dokumentin "body"-alueen).


title: PHP:n luokkakirjastot

text: Date/Time-luokkakirjaston avulla voidaan käsitellä päivämääriä ja aikoja. Kirjasto osaa käsitellä sekä tarkkoja aikoja (esimerkiksi 29. helmikuuta 2004) kuin viittauksellisia aikamääreitä (esimerkiksi ensi maanantai). Kirjasto pystyy muotoilemaan ajan suurimmalle osalle tunnetuista päivämäärän ja ajan esitysmuodoista, ja laskemaan päivämääriin ja kellonaikoihin muutoksia annettujen syötteiden pohjalta.


title: PHP:n luokkakirjastot

text: dba-luokkakirjaston avulla voidaan suorittaa tietokantakyselyjä Berkeley DB:n tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hakea seuraavan vapaan avaimen sekä korvata tietueita uusilla arvoilla.


title: PHP:n luokkakirjastot

text: dBase-luokkakirjaston avulla voidaan suorittaa tietokantakyselyjä dbasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hakea kenttien ja tietueiden lukumäärän sekä korvata tietueita uusilla arvoilla.


title: PHP:n luokkakirjastot

text: dbx-luokkakirjaston avulla voidaan suorittaa tietokantakyselyitä tuettuihin tietokantoihin. Kirjasto toimii abstraktina kerroksena seuraavien tietokantatyyppien kanssa: FrontBase, Microsoft SQL Server, MySQL, ODBC, PostgreSQL, Sybase-CT, Oracle (oci8) ja SQLite.


title: PHP:n luokkakirjastot

text: Direct IO-luokkakirjaston avulla voidaan ylläpitää dokumentteja suoran IO ("Input/Output") yhteyden avulla. Kirjasto käyttää C-ohjelmointikielen stdio.h luokkakirjastoa huomattavasti alhaisempia osoittimia, ja suositeltavaa olisikin käyttää PHP:n mukana tulevaa "Filesystem" kirjastoa.


title: PHP:n luokkakirjastot

text: Directories-luokkakirjaston avulla voidaan käsitellä tiedostojärjestelmän hakemistoja. Kirjasto ei osaa perustoimintoja (kuten hakemistojen luontia tai poistoa), vaan on tarkoitettu hakemistojen läpikäymiseen eri parametreilla.


title: PHP:n luokkakirjastot

text: Errors and Logging-luokkakirjaston avulla voidaan luoda oma virheenhallintajärjestelmä. Kirjasto tukee virheilmoitusten kaappaamista sekä niiden muokkaamista ja tallentamista. Tämän lisäksi luokkakirjaston avulla voidaan toteuttaa omat virheilmoitukset PHP:n ytimen omille virheilmoituksille.


title: PHP:n luokkakirjastot

text: Exif-luokkakirjaston avulla voidaan käsitellä kuvista saatavaa metatietoa. Kirjasto osaa metadatan noutamisen lisäksi muun muassa hakea TIFF- ja JPEG-muotoisista kuvista niihin mahdollisesti upotetun esikatselukuvan sekä selvittää kuvamuodon.


title: PHP:n luokkakirjastot

text: FDF-luokkakirjaston avulla voidaan käsitellä FDF-lomakkeita ("Forms Data Format", Adoben luoma lomakkeiden käsittelyrajapinta PDF-dokumentteihin). Kirjasto osaa upottaa lomakkeelle JavaScript-elementtejä, muotoilla lomakkeen komponentteja sekä sisältöä ja luoda erilaisia tapoja lomakkeen lähettämiseksi.


title: PHP:n luokkakirjastot

text: filePro-luokkakirjaston avulla voidaan lukea tietoja filePron tyylisistä tietokannoista. Kirjasto osaa palauttaa tietueen tietojen lisäksi muun muassa kenttien lukumäärän, nimen ja tyypin sekä rivimäärän.


title: PHP:n luokkakirjastot

text: Filesystem-luokkakirjaston avulla voidaan hallita tiedostojärjestelmää. Kirjasto osaa perinteisten tiedostojen- ja hakemistojen lukemisen, kirjoittamisen, siirtämisen ja poistamisen lisäksi muun muassa muuttaa oikeuksia, kysellä levypalvelimelta tietoja tiedostoista ja hakemistoista, käsitellä monipuolisesti tiedostojen ja hakemistojen sijaintia sekä Linux-alustalla luoda symbolisia sekä kovia linkkejä.


title: PHP:n luokkakirjastot

text: Firebird/InterBase-luokkakirjaston avulla voidaan suorittaa tietokantakyselyjä Firebirdin ja InterBasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa luoda ja muokata tietokantajärjestelmän käyttäjiä, tietokantoja ja tauluja sekä käyttää tietokantarajapinnan edistyneitä ominaisuuksia (kuten palautuspisteiden määrittelyä ja tapahtumia).


title: PHP:n luokkakirjastot

text: FrontBase-luokkakirjaston avulla voidaan suorittaa tietokantakyselyjä FrontBasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hallita palautuspisteitä sekä luoda ja käsitellä transaktioita.


title: PHP:n luokkakirjastot

text: FTP-luokkakirjaston avulla voidaan käyttää FTP-tiedonsiirtoprotokollan tarjoamia toimintoja. Kirjasto osaa kaikki protokollaan kuuluvat perustoiminnot kuten palvelimelle yhdistämisen, tiedostojen lähettämisen ja lataamisen, hakemistojen luonnin sekä käyttöoikeuksien muuttamisen.


title: PHP:n luokkakirjastot

text: Function handling-luokkakirjaston avulla voidaan luoda omia funktioita. Kirjasto tukee perustyyppisen uusien funktioiden kuuluttamisen lisäksi anonyymeja ("lambda-tyylin") funktioita ja osaa poimia funktiolle lähetetyt arvot sekä tarkastaa funktion olemassaolon.


title: PHP:n luokkakirjastot

text: Gettext-luokkakirjaston avulla voidaan käyttää GNUn luomaa gettext-rajapintaa lokalisoinnin helpottamiseksi. Kirjasto osaa noutaa sivustolle määritetyn kielen sekä muotoilla sivuston sisällön kielen mukaiseksi. Lisäksi kirjastolla voidaan käsitellä monipuolisesti kielen monikkoja.


title: PHP:n luokkakirjastot

text: GMP-luokkakirjaston avulla voidaan käyttää GNUn kehittämää MP-kirjastoa. Kirjaston avulla voidaan käsitellä rajaamattoman suuria kokonaislukuja sekä suorittaa näille kokonaisluvuille yleisimpiä laskutoimituksia.


title: PHP:n luokkakirjastot

text: HTTP-luokkakirjaston avulla voidaan käsitellä HTTP-protokollaa. Kirjaston avulla lukea ja asettaa otsaketiedot sekä luoda, lukea ja muokata evästeitä.


title: PHP:n luokkakirjastot

text: iconv-luokkakirjasto avulla voidaan käsitellä eri merkistöjä. Kirjasto mahdollistaa merkistön asettamisen ja lukemisen sekä merkistöstä riippumattoman merkkijonokäsittelyn.


title: PHP:n luokkakirjastot

text: IIS-luokkakirjaston avulla voidaan käsitellä IIS-palvelinta Windows-ympäristössä. Kirjaston avulla voidaan tehdä uusia näennäispalvelimia, asettaa palvelimen hakemistojen sekä kokonaisuuksien turvatasoja sekä tarkkailla lukuisia tietojoukkoja.


title: PHP:n luokkakirjastot

text: Image-luokkakirjaston avulla voidaan käsitellä erityyppisiä kuvia GD-rajapinnan kautta. Kirjaston avulla voidaan luoda uusia kuvia, lisätä kuviin eri muotoisia ja värisiä elementtejä sekä muuntaa kuvia tyypistä toiseen tai eri kokoisiksi.


title: PHP:n luokkakirjastot

text: IMAP-luokkakirjaston avulla voidaan käsitellä sähköpostiprotokollia kuten IMAP-, POP3- ja NNTP-protokollia. Kirjaston avulla voidaan yhdistää edellä mainittuihin palveluihin sekä lukea ja lähettää tietoja palveluun.


title: PHP:n luokkakirjastot

text: Informix-luokkakirjaston avulla voidaan käyttää Informix-tietokantaa. Kirjasto osaa perinteisten lisäys-, poisto- ja hakukyselyn lisäksi muun muassa laskea tietueiden ja sarakkeiden määrän sekä käyttää "slob"-oliotyyppiä tietokannan sisällä.


title: PHP:n luokkakirjastot

text: LDAP-luokkakirjaston avulla voidaan käsitellä "Lightweight Directory Access Protocol"-tietokantajärjestelmää joka säilyttää datan puumaisessa rakenteessa. Kirjasto osaa perinteisten lisäys-, poisto- ja hakukyselyn lisäksi muun muassa muotoilla tuloksia sekä käsitellä dataa monipuolisesti puumaisessa ympäristössä.


title: PHP:n luokkakirjastot

text: Mail-luokkakirjaston avulla voidaan lähettää sähköpostia Linux-ympäristössä sendmail-binäärin tai Windows-ympäristössä SMTP-protokollan kautta.


title: PHP:n luokkakirjastot

text: Math-luokkakirjaston avulla voidaan toteuttaa suurin osa matemaattisista peruslaskutoimituksista. Kirjasto tukee muun muassa trigonometrisia funktioita kuten sini; kosini; tangentti, lukujonojen muunnoksia sekä useita muita toimintoja.


title: PHP:n luokkakirjastot

text: MaxDB-luokkakirjaston avulla voidaan suorittaa kyselyjä MaxDB-tietokantaan. Kirjasto osaa perinteisten lisäys-, poisto- ja hakukyselyn lisäksi muun muassa suorittaa useita kyselyitä yhtäaikaisesti sekä palauttaa eri raportteja sekä tilastoja.


title: PHP:n luokkakirjastot

text: mhash-luokkakirjaston avulla voidaan luoda eri tarkistesummia sekä viestien autentikointiavaimia. Kirjasto osaa luoda tarkisteita muun muassa MD-, SHA-, CRC32- ja TIGER-salauksilla.


title: PHP:n luokkakirjastot

text: msession-luokkakirjaston avulla voidaan hallinnoida istuntoja. Kirjasto tukee niin paikallista kuin etäylläpitoakin, ja mahdollistaa muun muassa tilastot, istuntojen lukitukset sekä niiden monipuolisen käsittelyn.


title: PHP:n luokkakirjastot

text: mSQL-luokkakirjaston avulla voidaan käyttää mSQL-tietokantoja. Kirjasto osaa perinteisten lisäys-, poisto- ja hakukyselyn lisäksi muun muassa noutaa tyyppitietoja eri kentistä sekä hallinnoida osoittimia.


title: PHP:n luokkakirjastot

text: MySQL-luokkakirjaston avulla voidaan käyttää MySQL-tietokantoja ennen versiota 4.1. Kirjasto osaa perinteisten lisäys-, poisto- ja hakukyselyn lisäksi muun muassa listata prosesseja sekä noutaa monipuolisia tyyppitietoja tauluista ja kentistä.


title: PHP:n luokkakirjastot

text: mysqli-luokkakirjaston avulla voidaan käyttää MySQL-tietokantoja versiosta 4.1 eteenpäin. Kirjasto osaa perinteisten lisäys-, poisto- ja hakukyselyn lisäksi muun muassa listata prosesseja sekä noutaa monipuolisia tyyppitietoja tauluista ja kentistä.


title: Suomen ortodoksisen kirkon piispojen piispainkokous

text: Suomen ortodoksisen kirkon piispainkokous on kaikkien piispojen muodostama Suomen ortodoksisen kirkon kirkollinen hallintoelin, joka käsittelee ja ratkaisee mm.uskonoppia ja kanoneja koskevia hengellisiä asioita yhdessä kirkolliskokouksen ja kirkollishallituksen kanssa.


title: Joaquim Cruz

text: Joaquim Carvalho Cruz (s. 12. maaliskuuta 1963 Taguatinga, Brasilia) on brasilialainen entinen keskimatkojen juoksija ja 800 metrin olympiavoittaja 1984 Los Angelesin kisoissa.


title: Joaquim Cruz

text: Cruz syntyi metallityöläisen pojaksi Taguatingassa. Hän aloitti juoksemisen 13-vuotiaana ja osoittautui lahjakkaaksi. Vuonna 1981 hän juoksi 800 metrillä uuden nuorten maailmanennätysajan ja pääsi vuonna 1983 opiskelemaan Oregonin yliopistoon. Heti samana vuonna hän voitti yliopistojen mestaruuden 800 metrillä ja Helsingin MM-kisoissa pronssimitalin.


title: Joaquim Cruz

text: Seuraavana vuonna Los Angelesissa pidetyissä olympiakisoissa Cruz oli yksi ennakkosuosikeista yhdessä maailmanennätysmies Sebastian Coen kanssa. 800 metrin loppukilpailun viimeisessä kaarteessa Cruz aloitti kolmannelta paikalta loppukirin, juoksi kaikista ohi ja voitti olympiakultaa uudella olympiaennätysajalla 1.43,00.


title: Joaquim Cruz

text: 1988 kesäolympialaisissa Etelä-Korean Soulissa Cruz kamppaili jälleen 800 metrin kullasta yhdessä kenialaisen Paul Erengin kanssa, mutta jäi hopealle. Sittemmin hänellä alkoi ilmetä ongelmia akillesjänteensä kanssa, eikä hän koskaan enää palannut entiselle tasolleen juoksijana.


title: Lainelautailu

text: Lainelautailussa eli surffauksessa () kuljetaan veden päällä lainelaudan eli surffilaudan avulla.


title: Lainelautailu

text:
Surffaaja odottaa aaltoa laudan päällä maaten, ja alkaa sopivan aallon lähestyessä meloa käsillä kohti rantaa. Sopivalla hetkellä, lähellä aallon harjaa, surffaaja nousee seisomaan laudalle.
Surffausta harrastetaan nykyisin kaikilla mantereilla, muun muassa Yhdysvalloissa, Australiassa, Brasiliassa ja Espanjassa.


title: Lainelautailu

text: Lainelautailu on mahdollista kun aallot ovat riittävän suuria ja säännöllisiä. Laji vaatii hyvää fyysistä kuntoa, tasapainoa ja ajoitusta.


title: Lainelautailu

text: Surffaus on harrastuksena vanha. Vuosina 1777 ja 1778 kapteeni James Cook raportoi nähneensä surffaajia Tahitilla ja Oahulla. Saarilla asuvat lähetyssaarnaajat kielsivät surffauksen vuonna 1821. Surffaus tuli jälleen muotiin vuonna 1920, kun havaijilainen uimari Duke Kahanamoku (1890–1968) teki harrastuksen taas hyväksytyksi. Nykyään surffaus on maailmalla tunnettu urheilulaji ja maailmanlaajuisia kilpailuja pidetään vuosittain. Lajista tulee olympialaji vuoden 2020 kesäkisoihin Tokioon.


title: Ilkka Koski

text: Ilkka Rikhard Koski (10. kesäkuuta 1928 Jyväskylä – 28. helmikuuta 1993 Helsinki) oli suomalainen nyrkkeilijä ja olympiamitalisti. Vuosina 1958–1962 hän nyrkkeili ammattilaisena yhdeksän ottelua (seitsemän voittoa, joista kolme tyrmäyksellä, yksi tasapeli, yksi tappio). Koski oli paras suomalainen raskaansarjan nyrkkeilijä lähes koko 1950-luvun. Hänen urheilu-uransa päättyi työtapaturmaan 1962.


title: Ilkka Koski

text: Vuonna 2008 Ilkka Koski nimettiin Suomen nyrkkeilyn Hall of Fameen.


title: Ilkka Koski

text:
Ilkka Koski nousi Suomen ykköseksi kotiolympialaisia ennen vuonna 1951 tyrmäämällä SM-kisoissa edellisen mestarin Teemu Kuuselan. Lokakuussa 1950 Koski otteli ensimmäisen maaottelunsa. Vastassa oli Puola ja sen edustaja Rudolf Drapała, josta Koski otti maaotteluvoiton tyrmäyksellä. Tammikuussa 1951 käytiin Helsingin Messuhallissa 7 000-päisen yleisön edessä Johanssonin ja Ilkka Kosken välillä huima ottelu, jossa Johansson kävi toisessa erässä uransa ensimmäistä kertaa lattiassa lukua ottamassa. Johansson kuitenkin voitti tiukan ottelun pistein.
Helsingin olympialaisissa Koski pääsi suoraan 2. kierroksella, jossa hän kohtasi Unkarin vuoden 1949 Euroopan mestarin László Benen, sen jälkeen Iso-Britannian Eddie Hearnin ja välierissä Ruotsin Ingemar Johanssonin, jolle koki pistetappion 1–2. Näin Koski saavutti pronssimitalin. Mitali tosin annettiin vasta vuosia myöhemmin vuonna 1970.


title: Ilkka Koski

text: Vuonna 1954 Koski valittiin edustamaan aikanaan arvostettuun Eurooppa–USA-otteluun. Kylmän sodan aikaiset edustajat tulivat tosin vain Neuvostoliiton johtaman blokin ulkopuolelta. Toukokuussa 1954 Chicagossa Koski kärsi tappion keskeytyksellä 3. erässä Garvin Sawyerille silmäkulman auettua.


title: Ilkka Koski

text: Viime hetken valinnassa vuoden 1956 lopulla Koski sai paikan edustaa Suomea Melbournen olympialaisissa. Kosken toiset olympialaiset Melbournessa 1956 eivät sujuneet enää niin kuin Helsingissä. Hän koki tappion jo avauskierroksella italialaiselle Giacomo Bozzanolle.


title: Ilkka Koski

text: Urallaan Ilkka Koski edusti Helsingin Nyrkkeilyseuraa vuosina 1951–1954 ja 1954–1957 Helsingin Nyrkkeilijöitä. Kaikkiaan maaotteluedustuksia tuli 24, joista Koski hävisi vain viisi.


title: Ilkka Koski

text: Koski siirtyi ammattilaiseksi kesäkuussa 1958 Elis Askin talliin. Hänen vastustajiaan olivat useimmiten saksalaiset ammattilaisnyrkkeilijät. Nimekkäimpiä olivat Hans Friderich, jonka Koski voitti pistein, sekä entinen amatöörien Euroopan-mestari Ulli Nitzschke, joka tyrmäsi Kosken. Nitzschke-ottelu oli Kosken ainoa ammattilaistappio. Sen jälkeen Koski otteli vain kahdesti ruotsalaista Lasse Norlingia vastaan, ensin Tukholmassa ja sen jälkeen Helsingin olympiastadionilla Olli Mäki–Davey Moore-ottelun esiotteluna elokuussa 1962.


title: Ilkka Koski

text: Kosken urheilu-ura päättyi lokakuussa 1962 työtapaturmaan hänen saatuaan sähköiskun ja pudottuaan sähkötolpasta. Hän siirtyi onnettomuuden jälkeen sairaseläkkeelle Helsingin kaupungin sähkölaitoksen palveluksesta. Sen jälkeen hän teki ravintolan vahtimestarin töitä.


title: Fluktuaatio

text: Fluktuaatio tai fluktuointi tarkoittaa seuraavia asioita:


title: Jorma Gallen-Kallela

text: Kaius Jorma Gallen-Kallela (22. marraskuuta 1898 Ruovesi – 30. marraskuuta tai 1. joulukuuta 1939 Uusikirkko, Lempiälä) oli suomalainen taidemaalari ja -graafikko.


title: Jorma Gallen-Kallela

text: Gallen-Kallelan isä oli Akseli Gallen-Kallela ja äiti Mary Gallen-Kallela (o.s. Slöör). Hän aloitti taideopintonsa isänsä johdolla. Ulkomailla Gallen-Kallela opiskeli taidetta Argentiinassa, Tanskassa, Ranskassa ja Itävallassa. Gallen-Kallelan tunnetuin taiteellinen työ liittyy Kansallismuseon freskoihin, joiden maalaamisessa hän avusti isäänsä. Lisäksi Gallen-Kallela avusti isäänsä Suur-Kalevalan kuvittamisessa. Gallen-Kallela myös maalasi uudestaan Juseliuksen mausoleumin tuhoutuneet freskot isänsä luonnosten perusteella. Itsenäisiä Jorma Gallen-Kallelan töitä ovat Rintamamies- ja Kalevala-postimerkit.


title: Jorma Gallen-Kallela

text: Gallen-Kallela osallistui Suomen sisällissotaan valkoisten puolella ryhmän- ja joukkueenjohtajana. Hänet komennettiin Vöyrin sotakouluun, jossa hän toimi jonkin aikaa opettajana. Talvisodassa luutnantti Gallen-Kallela toimi lähetti- ja toimistoupseerina ja pioneerikomentajan apulaisena. Hän kaatui sodan ensimmäisenä päivänä 30.11.1939 tai toisena päivänä 1.12.1939 ollessaan pidättämässä alasammuttuja Neuvostoliiton puna-armeijan lentäjiä Adolf Ehrnroothin kanssa. Gallen-Kallela pelasti Ehrnroothin hengen heittäytymällä tämän päälle, mutta sai itse surmansa.


title: Jorma Gallen-Kallela

text: Gallen-Kallela oli ensin naimisissa Robert Kajanuksen tyttären Elvi Kajanuksen kanssa. Liitosta syntyi yksi lapsi. Tämän jälkeen hän oli naimisissa Pirkko Alhqvistin kanssa. Tästä avioliitosta syntyi yksi lapsi.


title: Dave Wottle

text: David James ”Dave” Wottle (s. 7. elokuuta 1950) on yhdysvaltalainen entinen 800 metrin juoksija ja olympiavoittaja Münchenin 1972 kisoista. Wottle tunnettiin myös siitä, että hän alituisesti piti lippalakkia päässään.


title: Dave Wottle

text: Vuoden 1971 jälkeen vaikutti siltä, ettei neuvostoliittolaiselle Euroopan mestarille Jevgeni Aržanoville ole mahdollista löytää varteenotettavaa haastajaa olympiakisojen 800 metrille. Aržanov oli edellisen kerran sijoittunut kilpailussa muulle kuin ykkössijalle vain 19. syyskuuta 1969, sekä kaaduttuaan ja keskeytettyään samana keväänä Neuvostoliiton mestaruuskilpailuissa.


title: Dave Wottle

text: Kuitenkin kesällä 1972 ennakkokaavailut menivät uusiksi, kun Yhdysvaltain olympiakarsinnoissa 21-vuotias ”Lätsä” Dave Wottle yllättäen juoksi silloista maailmanennätystä sivunneen ajan 1.44,3. Sitä ennen hän oli samana vuonna voittanut 1 500 metrillä Yhdysvaltain mestaruuden ja hallimestaruuden 880 jaardilla. Kuitenkin ennen olympiakarsintoja hänen 800 metrin ennätyksensä oli vuonna 1970 19-vuotiaana juoksemansa 1.47,1.


title: Dave Wottle

text: Ennen saapumistaan Euroopan mantereelle, oli hän olympialaisia edeltävän heinäkuun lopulla loukannut jalkansa, mikä oli tiennyt taukoa harjoittelussa. Wottlen polvi oli kipeä vielä olympialaisissa, eikä hän itsekään uskonut täysin olympiakultaan. Alkuerässä lähtölaukauksen pamahtaessa Wottle ei ollut päästä liikkeelle, vaan näytti jäävän paikoilleen seisomaan kilpakumppaniensa ollessa jo vauhdissa. Wottle roikkui joukon mukana ja tarkkaili asemiaan. Toisella kierroksella takasuoralla hän aloitti kirin ja loppusuoralla varmisti jatkopaikkansa. Sittemmin välierissä hän oli pudota jatkosta jäätyään pussiin muiden juoksijoiden taakse, mutta pääsi onnekseen livahtamaan Saksan liittotasavallan Franz-Josef Kemperin siirryttyä tahattomasti hieman radan sisäreunasta ulospäin, ja paikka loppukilpailussa varmistui.


title: Dave Wottle

text: Wottlen pahin haastaja Aržanov, joka hänetkin tunnettiin erityisesti vahvasta loppukiristään, oli huomioinut Wottlen vahvuuden viimeisellä sadalla metrillä. Finaalissa hän päätti yrittää taktikoida ja aloitti kirin jo 300 metriä ennen maalia. Tämä oli kuitenkin virhe, sillä loppusuoralla Aržanov kangistui. Wottle ohitteli kilpailijoita solkenaan, ja viimeisellä metrin kalkkiviivalla ohitti myös Aržanovin, jonka lopullinen sijoitus oli toinen, vain 0,03 sekuntia Wottlen takana. Pronssia saavutti kenialainen Mike Boit. Lippalakki, joka oli muodostunut Wottlen tavaramerkiksi, unohtui hänen päähänsä myös palkintokorokkeella.


title: Dave Wottle

text: Münchenissä Wottle kilpaili myös 1 500 metrillä, mutta karsiutui välierissä. 1974 hän ryhtyi ammattilaiseksi, mutta lopetti juoksu-uransa pian tämän jälkeen. Sittemmin hän on toiminut oppilaitoksissa juoksuvalmentajana, ja tällä hetkellä toimii Memphisissä, Tennesseessä dekaanina Rhodes Collegessa.


title: Bluesrock

text: Bluesrock on populaarimusiikin tyylilaji. Se voi viitata yksinkertaisesti rocksoundilla soitettuun bluesiin tai laajemmassa mielessä bluesvaikutteiseen rockiin.


title: Bluesrock

text: Monet 1960-luvun rockyhtyeet, kuten The Rolling Stones ja The Yardbirds, soittivat muun ohella sellaistakin musiikkia, joka voidaan määritellä bluesrockiksi. Samoin psykedeelisen rockin edustajat, kuten Cream ja Jimi Hendrix, levyttivät myös runsaasti suoraan bluesiin pohjautuvaa materiaalia rocksoundeilla. Suoraviivaisempia bluesrockin edustajia 1960-luvun jälkipuoliskolla olivat Johnny Winter, Canned Heat, John Mayall, Ten Years After ja Peter Greenin aikainen Fleetwood Mac. Nämä säilyttivät musiikissa usein blueskaavan sekä sanoituksissa bluesille tyypillisen rakenteen, jossa toistetaan ensin yksi lause kahdesti ja sitten päätetään säkeistö yhdellä uudella lauseella.


title: Bluesrock

text: Psykedeelinen rock oli usein siltana bluesrockin ja myöhemmän heavy metalin välillä. Varhaisessa heavy metal -musiikissa kuului usein vielä selviä bluesvaikutteita.


title: Bluesrock

text: 1960-luvun jälkeen tunnetuimpia bluesrockia esittäneitä artisteja ovat olleet esimerkiksi Stevie Ray Vaughan ja hänen veljensä Jimmien yhtye Fabulous Thunderbirds. 2000-luvun bluesrockia edustaa kitaravirtuoosi Joe Bonamassa.


title: Foghat

text: Foghat on 1971 perustettu brittiläinen rock-yhtye, joka oli suosittu 1970-luvulla. Heidän musiikkinsa on sekoitus southern rockia ja bluesia. Yhtye hajosi 1983 mutta teki comebackin 1990-luvulla. Perustajajäsen Dave Peverett kuoli syöpään helmikuussa 2000. Rod Price kuoli 22. maaliskuuta 2005 vammoihinsa, joita hän sai kaatuessaan portaissa. Yhtyeen suosituimpia kappaleita ovat "I Just Want to Make Love to You", "Fool for the City" ja varsinkin "Slow Ride". Yhtyeen esikoisalbumia vuodelta 1972 on kutsuttu Rockin helmeksi.


title: Parkinsonin laki

text: Parkinsonin lain mukaan ""työ täyttää sille varatun ajan"" ("Work expands so as to fill the time available for its completion"). Sääntö on saanut nimensä keksijänsä C. Northcote Parkinsonin mukaan, joka esitti sen ensin The Economist -lehdessä 19. marraskuuta 1955: ja sittemmin kirjassaan "Parkinson's Law: The Pursuit of Progress" (1958). Parkinson muotoili lain seuratessaan Brittiläisen imperiumin kehitystä.


title: Parkinsonin laki

text: Parkinsonin lakia sovelletaan usein tietotekniikkaan: "Tieto täyttää sille varatun tallennuskapasiteetin".


title: Parkinsonin laki

text: Laki voidaan yleistää muotoon "minkä tahansa resurssin kulutus pyrkii nousemaan sen tarjonnan maksimiin". Erikoistapaus Parkinsonin laista on Downs-Thomsonin paradoksi, jonka mukaan liikenneruuhkat pahenevat mitä enemmän uusia teitä rakennetaan.


title: Uniikki

text: Uniikki voi tarkoittaa:


title: Murtoisten observatorio

text:
Murtoisten observatorio eli "Hankasalmen observatorio" on tähtitieteellisen yhdistyksen Jyväskylän Siriuksen uusi tähtitorni Murtoisten kyläkoulun pihassa Hankasalmella. Valosaastetta on varsin vähän, koska lähin suuri asutuskeskus Jyväskylä on 50 kilometrin päässä.
Tähtitorni on ainutlaatuinen Suomessa, sillä se on etäkäyttöinen. Kaukoputken käyttö ja kuvaaminen onnistuu Internetin kautta.


title: Murtoisten observatorio

text: Kaukoputki on 40 cm Ritchey-Chretien -tyyppinen Cassegrain-putki, joka edustaa maailman parasta optiikkaa. Mm. Hubble-avaruusteleskooppi on samantyylinen. Kaukoputki on asennettu tietokoneohjatulle robottijalustalle. Tähtitornin kupu on hankittu Sirius Observatories -nimiseltä australialaisyritykseltä.


title: Murtoisten observatorio

text: Observatoriossa on 3 metrin suunnattavalla paraboloidiantennilla varustettu radioteleskooppi. Sillä voidaan vastaanottaa 1–10 GHz taajuusalueella avaruudesta saapuvia radioaaltoja. Havaintokohteita ovat mm. Aurinko ja Linnunradan kaasupilvet.


title: Murtoisten observatorio

text: Ilmatieteen laitoksen magnetometri mittaa Maan magneettikentän voimakkuutta. Se rekisteröi pienetkin muutokset, jotka usein liittyvät revontuliin.


title: Still Smokin’

text: Still Smokin’ on Cypress Hillin vuonna 2001 julkaisema DVD, jossa on seitsemän livekappaletta ja kaikki yhtyeen musiikkivideot vuoteen 2001 asti. DVD:llä on myös "So You Wanna Be a Superstar", 30 minuutin TV-ohjelma.Still Smokin’ – The Ultimate Video Collection on päivitetty versio "Still Smokin’" -DVD:stä, jossa on kolme uusinta videota ja kaikki vanhalta DVD:ltä. Versio julkaistiin vuonna 2004.


title: Kleitos Musta

text: Kleitos oli makedonialainen sotilas, joka eli Filippos II:n ja Aleksanteri Suuren aikana. Hänestä käytettiin lisänimeä Musta. Hän kunnostautui sotilaana jo Filippoksen aikana, ja hänen siskonsa Lanike hoiti Aleksanteri Suurta vauvana.


title: Kleitos Musta

text: Kun Aleksanteri Suuri aloitti sotaretkensä Persiaa vastaan, Kleitos oli jo toveriratsuväen kuninkaallisen osaston "ageman" päällikkö. Kleitos pelasti Aleksanterin hengen Granikosjoen taistelussa. Persialainen Spithridates oli vähällä tappaa Aleksanterin taistelun aikana, mutta Kleitos sattui olemaan lähellä ja esti Spithridatesta iskemästä Aleksanteria kuoliaaksi. Kleitos johti "agemaa" myös Issoksen ja Gaugamelan taisteluissa. Gaugamelan jälkeen hän sairastui, ja hänet jätettiin lepäämään Susaan. Kleitos palasi armeijan luokse Ektabanassa.


title: Kleitos Musta

text: Sen jälkeen kun Filotas oli vangittu syytettynä salaliitosta Aleksanteria vastaan, Kleitos ja Hefaistion saivat jakaa toveriratsuväen komennon keskenään.


title: Kleitos Musta

text: Vuonna 328 eaa. Kleitos oli närkästynyt siitä, että Aleksanteri oli alkanut käyttää persialaisia vaatteita ja vaatia maanmiehiltään persialaisia tapoja. Erään juhlan aikana Kleitoksen ja Aleksanterin välille syttyi riita, joka loppui siihen, että Aleksanteri murhasi Kleitoksen. Antiikin lähteet eroavat siinä miten tämä tapahtui. Quintus Curtius Rufuksen mukaan Aleksanteri otti keihään, seurasi Kleitosta, joka oli jättänyt juhlasalin, ja tappoi hänet salin ulkopuolella. Junianus Justinuksen mukaan Aleksanteri tappoi Kleitoksen keihäällä riidan aikana. Arrianos ja Plutarkhos taas kertovat, että Kleitos palasi juhlasaliin herjaamaan Aleksanteria lähdettyään riidan jälkeen sieltä pois. Aleksanteri olisi murhannut hänet vasta tämän jälkeen.


title: Yōkai

text: Yōkai () tarkoittaa japanilaisessa kansanperinteessä yliluonnollisia henkiolentoja tai demoneita. Usko yōkaihin liittyy ihmisen käsityskyvyn ylittäneisiin, ihmetystä tai kauhua herättäneisiin ilmiöihin tai eriskummallisiin esineisiin. Folkloristiikassa yōkaiden on sanottu olevan alennustilaan joutuneiden, palvomatta jäämien "kamien" ilmenemiä. Tällöin kamista on jäänyt jäljelle vaan pelkoa herättäviä piirteitä.


title: Yōkai

text: Muita yōkaihin viittaavia sanoja ovat muun muassa erilaisiin muodonmuutoksiin kykenevistä yōkaista käytetty "bakemono" (化け物) tai "obake" (お化け), "henge" (変化) ja "mamono" (魔物); historiallisesti myös esimerkiksi "mononoke" (物の怪). Tätä sanaa käytettiin keskiajalla Heian-kaudella, ja se esiintyy "Genjin tarinassa". Sanan ’yōkai’ käyttö on sen sijaan suhteellisen uutta.


title: Yōkai

text: Erilaisia yōkaita on lukemattomia. Toisin kuin aaveet ("yūrei"), jotka liitetään tiettyyn ihmiseen, yōkait ilmestyvät pikemminkin tietyssä paikassa tai tiettyyn aikaan. Niitä voidaankin luokitella erilaisiin kategorioihin: vuorten yōkait (kuten tengut, Yama-uba ja Amanojaku), teillä ilmestyvät yōkait (kuten Hitotsume-kozō ja Yuki-onna), asumusten yōkait (kuten Zashiki-warashi), meren yōkait (kuten funayūrei ja Umibōzu), jokien tai veden yōkait (etenkin kappat) ja niin edelleen.


title: Jim Thorpe

text: James Francis (tai Jacobus Franciscus) ”Jim” Thorpe, intiaaninimeltään Wa-Tho-Huk eli ”Valoisa polku”, (28. toukokuuta 1887 − 28. maaliskuuta 1953) oli yhdysvaltalainen urheilun monitaituri, kaksinkertainen yleisurheilun moniottelujen olympiavoittaja, amerikkalaisen jalkapallon, koripallon ja baseballin pelaaja sekä näyttelijä.


title: Jim Thorpe

text: Thorpe oli verenperinnöltään osittain intiaani sac- ja foxheimojen muodostamasta Sac and Fox Nationista Oklahoman Shawneesta. Hänen isänsä oli puoliksi irlantilainen ja äitinsä puoliksi ranskalainen. Hän sai nimensä "Valoisa polku" perinteisen intiaanien tavan mukaan äidin ensivaikutelmasta lapsen syntymän hetkellä. Syntymän hetkellä rouva Thorpe katsoi ikkunasta ulos ja näki hiekkatien, joka johti kotoa virralle.


title: Jim Thorpe

text: Nuoruudessaan Thorpe kalasti ja metsästi. Sittemmin, kun hänen vanhempansa kuolivat verenmyrkytykseen, hän joutui intiaanien kouluun. Koulussa hän yritti pelata jalkapalloa, mutta oli valmentajan mielestä liian hintelä. Valmentaja Pop Warner havaitsi kuitenkin hänen lahjakkuutensa yleisurheilussa. Thorpe oli kuitenkin laiska, eikä häntä kiinnostanut harjoittelu. Vuosina 1909–1910 hän pelasi baseballia ammattilaisena Worcesterissa, Massachusettsissa. Se osoittautui sittemmin kohtalokkaaksi hänen elämänsä varrella.


title: Jim Thorpe

text: Vuonna 1912 Thorpe osallistui moniottelun olympiakarsintoihin ja pääsi edustamaan maataan Tukholman olympiakisoihin 1912. Tukholmassa ohjelmassa oli vielä miehillä viisiottelu, ja Thorpe voitti sen ylivoimaisesti. Hän hyppäsi pituutta 707, heitti keihästä 46,41, juoksi 200 metriä aikaan 22,9, heitti kiekkoa 35,57 ja kellotti 1 500 metrillä ajan 4.44,8. Hän osallistui myös erikoislajeista pituushyppyyn, jossa sijoittui seitsemänneksi ja korkeushyppyyn, jossa tuloksena oli viides sija.


title: Jim Thorpe

text: Thorpe osallistui myös kymmenotteluun, jossa hän oli täysin ylivoimainen. Kisojen toinen kultamitali tuli lähes 700 pisteen erolla hopealle sijoittuneeseen isäntämaan ennakkosuosikkiin Hugo Wieslanderiin. Kymmenottelussa (lajit silloisessa suoritusjärjestyksessä) hän juoksi 100 metriä aikaan 11,2, hyppäsi pituutta 679, työnsi kuulaa 12,59, hyppäsi korkeutta 187, juoksi 400 metriä aikaan 52,2, heitti kiekkoa 36,98 ja juoksi 110 metrin aitajuoksussa ajan 15,6, hyppäsi seivästä 325, heitti keihästä 45,70 ja juoksi 1 500 metriä aikaan 4,40,1. Tarina kertoo, että hänen piikkarinsa olisi varastettu kesken ottelun, ja hän olisi joko lyönyt kengänpohjiinsa nauloja tai otellut paljain jaloin. Ruotsin kuningas Kustaa V totesi Thorpen olevan maailman suurin urheilija.


title: Jim Thorpe

text: Vuoden 1913 tammikuussa amerikkalaisissa sanomalehdissä paljastettiin Thorpen pelanneen baseballia ammattilaisena, minkä seurauksena Amerikan amatööriurheiluliitto vei hänen amatöörioikeutensa. Samalla Kansainvälinen olympiakomitea otti häneltä pois olympialaisista voittamansa kultamitalit ja mitätöi hänen tuloksensa. Näin voittajaksi nousi ruotsalainen Wieslander.


title: Jim Thorpe

text: Thorpe ryhtyi jälleen pelaamaan baseballia. Hän pelasi New York Giantsissa, Cincinnati Redsissä ja Boston Bravessa. Lisäksi hän pelasi amerikkalaista jalkapalloa kaikkiaan kuudessa joukkueessa, muun muassa Canton Bulldogsissa sekä intiaaneista koostuneessa Oorang Indiansissa. Jalkapallon jälkeen hän vaihtoi koripalloon, jota pelasi kaksi vuotta Jim Thorpe and His World-Famous Indiansissa. Palloilu-ura kesti vuoteen 1929 saakka, minkä jälkeen hän meni naimisiin kolme kertaa, sai kahdeksan lasta, alkoholisoitui ja näytteli elokuvissa, muun muassa yhdessä Burt Lancasterin kanssa. Useimmiten hän esitti intiaanipäällikköä lännenelokuvissa.


title: Jim Thorpe

text: 28. maaliskuuta 1953 Thorpe kuoli sydänhalvaukseen kotonaan Lomitassa, Kaliforniassa. 70 vuotta Tukholman kisojen ja lähes 30 vuotta hänen kuolemansa jälkeen, vuoden 1982 syksyllä, Kansainvälinen olympiakomitea palautti Thorpen olympiasuoritusten arvon.


title: Jim Thorpe

text: Vuonna 2007 ESPN sijoitti Jim Thorpen seitsemänneksi listallaan 1900-luvun suurimmista pohjoisamerikkalaisista urheilijoista.


title: Sisäinen resistanssi

text: Lähteen sisäinen resistanssi on käsite, jolla kuvataan jännitelähteen ja virtalähteen napajännitteen putoamista kuormituksen seurauksena. Jännitelähteen sisäinen resistanssi on lähteen kanssa sarjassa, ja virtalähteen sisäinen resistanssi on lähteen rinnalla.


title: Sisäinen resistanssi

text: Ideaalisen jännitelähteen antama jännite ei riipu siitä, miten lähdettä kuormitetaan. Todellisen lähteen antama jännite putoaa kuitenkin kuormituksen vaikutuksesta aina jonkin verran. Tilannetta mallinnetaan olettamalla, että ideaalisen lähteen, jonka lähdejännite on formula_1, kanssa on sarjassa tietty resistanssi, lähteen sisäinen resistanssi formula_2.


title: Sisäinen resistanssi

text: Lähteen sisäisen resistanssin formula_2 ja kuorman formula_4 muodostaman sarjakytkennän kokonaisresistanssi on


title: Sisäinen resistanssi

text: Kuormaan menevä virta saadaan Ohmin lakia käyttäen


title: Sisäinen resistanssi

text: Kuormaan saatava jännite, eli lähteen napajännite saadaan vähentämällä lähdejännitteestä lähteen sisäisessä resistanssissa syntyvä jännitehäviö:


title: Sisäinen resistanssi

text: Lähteen sisäinen resistanssi kuvaa siis lähteen kuormitettavuutta. Sisäisen resistanssin ollessa suuri lähteen kuormitettavuus on pieni. Tällainen on tilanne esimerkiksi vajaajännitteisen auton akun ollessa kysymyksessä. Paitsi, että heikossa lataustilassa olevan akun lähdejännite on pienentynyt, myös sen sisäinen resistanssi on kasvanut. Tämän voi helposti havaita, kun perusteellisesti tyhjentynyttä akkua ruvetaan lataamaan. Aluksi akku ei ota virtaa, koska sen sisäinen resistanssi on hyvin suuri. Varaustilan parantuessa sisäinen resistanssi pienenee ja akun vastaanottama virta kasvaa.


title: Sisäinen resistanssi

text: Virtalähteen sisäinen resistanssi sijaitsee lähteen rinnalla. Mitä lähempänä ideaalista virtalähde on, sitä suurempi on sen sisäinen resistanssi. Virtalähde, jolla on sisäinen resistanssi, voidaan muuntaa jännitelähteeksi.


title: Sisäinen resistanssi

text: Lähteen kuormitettavuus voi myös riippua taajuudesta. Tällöin puhutaan resistanssin sijasta sisäisestä impedanssista.


title: Kartioleikkaus

text: Kartioleikkaus on suoran ympyräkartion ja tason leikkauspinta. Kartioleikkaus voi olla ellipsi, ympyrä, paraabeli tai hyperbeli riippuen siitä, miten taso leikkaa kartion. Joskus piste (kartion huippu) ja suora (kartion sivu) jätetään pois kartioleikkausten luettelosta.


title: Kartioleikkaus

text: Jos taso leikkaa kartion vaipan kahtia, tuloksena on ellipsi (tai sen erikoistapaus ympyrä, mikäli leikkaus tapahtuu kartion pohjan suuntaisesti). Muussa tapauksessa saadaan hyperbeli tai paraabeli, jotka ovat avoimia, toisin kuin ellipsi.


title: Luettelo vanhoista panssarivaunuista

text: A


title: Luettelo vanhoista panssarivaunuista

text: B


title: Luettelo vanhoista panssarivaunuista

text: C


title: Luettelo vanhoista panssarivaunuista

text: D


title: Luettelo vanhoista panssarivaunuista

text: E


title: Luettelo vanhoista panssarivaunuista

text: F


title: Luettelo vanhoista panssarivaunuista

text: G


title: Luettelo vanhoista panssarivaunuista

text: H


title: Luettelo vanhoista panssarivaunuista

text: I


title: Luettelo vanhoista panssarivaunuista

text: J


title: Luettelo vanhoista panssarivaunuista

text: K


title: Luettelo vanhoista panssarivaunuista

text: L


title: Luettelo vanhoista panssarivaunuista

text: M


title: Luettelo vanhoista panssarivaunuista

text: N


title: Luettelo vanhoista panssarivaunuista

text: O


title: Luettelo vanhoista panssarivaunuista

text: P


title: Luettelo vanhoista panssarivaunuista

text: Q


title: Luettelo vanhoista panssarivaunuista

text: R


title: Luettelo vanhoista panssarivaunuista

text:
S
TU


title: Luettelo vanhoista panssarivaunuista

text: V


title: Luettelo vanhoista panssarivaunuista

text: W


title: Luettelo vanhoista panssarivaunuista

text: X


title: Luettelo vanhoista panssarivaunuista

text: Y


title: Luettelo vanhoista panssarivaunuista

text: Z


title: Luettelo vanhoista panssarivaunuista

text: Å


title: Wulfila

text: Piispa Wulfila (myös Ulfila tai kreik. Ulfilas) (noin 311 – 383 Konstantinopoli) oli areiolainen visigoottien hengellinen johtaja. Piispa Wulfila oli areiolaiseksi luokiteltu lähetyssaarnaaja. 300-luvun puolivälin paikkeilla Piispa Wulfila käänsi koko Raamatun goottien puhumalle itägermaaniselle kielelle. Hän kehitti sitä varten goottilaisen aakkoston.


title: Wulfila

text: Wulfilan vanhemmat olivat kappadokialaisia, jotka gootit olivat ottaneet sotavangiksi. Heistä tuli siten goottilaisten orjia. Wulfila kasvoi Kappadokian uskovaisten keskuudessa nykyisen Turkin sisäosissa.


title: Wulfila

text: Vuonna 341 Eusebius Nikomedialainen vihki Wulfilan kristittyjen goottien piispaksi. Hänet lähetettiin Tonavan pohjoispuolelle goottien keskuuteen. Uskonvainojen ajamana gootit joutuivat siirtymään Tonavan eteläpuolelle. Wulfila käänsi monia germaaneja areiolaiseen kristinuskoon.


title: Wulfila

text: Gootit omaksuivat Wulfilan opit hyvin. Kun hunnit ajoivat heidät länteen Mustanmeren pohjoispuolelta, gootit katsoivat itsensä kristityiksi.


title: Wulfila

text: Kun vuonna 381 areiolaisuus julistettiin harhaopiksi eli kerettiläisyydeksi, lähti piispa Wulfila neuvottelemaan Konstantinopoliin. Kaksi vuotta myöhemmin (383) hän kuoli Konstantinopolissa.


title: Theme Hospital

text: Theme Hospital on brittiläisen Bullfrogin ja Electronic Artsin vuonna 1997 julkaisema peli. Pelin tarkoituksena on luoda oma sairaala ja ylläpitää sitä. Pelissä palkataan sairaalan henkilöstö ja rakennetaan hoito- sekä tarkastushuoneet. Pelissä joutuu käsittelemään useita ongelmia kuten rahanpuutetta, tilanahtautta ja sairaalajonojen kasvamista. Pelin sairaudet ovat keksittyjä, kuten näkymättömyys tai jättimäiseksi pullistunut pää.


title: Ellipsoidi

text: Ellipsoidilla tarkoitetaan kappaletta, jonka poikkileikkaus missä tahansa tasossa on ellipsi.


title: Ellipsoidi

text: Jos ellipsoidin keskipiste on pisteessä (0,0,0) eli origossa ja akselit ovat koordinaattiakselin suuntaiset, on "ellipsoidin yhtälö" xyz-koordinaatistossa


title: Ellipsoidi

text: Luvut formula_3, formula_4 ja formula_5 ovat ellipsoidin "puoliakselien" pituudet.


title: Ellipsoidi

text: Ellipsoidin erikoistapaus pyörähdysellipsoidi syntyy, kun ellipsi pyörähtää jonkin akselinsa ympäri. Jos ellipsi pyörähtää esimerkiksi x-akselin ympäri, kappaleen poikkileikkaus tasossa yz on ympyrä, jonka säde formula_6.


title: Ellipsoidi

text: Ellipsoidin tilavuus saadaan kaavalla


title: Ellipsoidi

text:
Ellipsoidin pinta-ala saadaan kaavalla
jossa
formula_9 ja formula_10, formula_11 ovat ensimmäisen ja toisen asteen epätäydellisiä elliptisiä integraaleja.


title: Ellipsoidi

text: Likimääräinen arvo saadaan kaavalla:


title: Ellipsoidi

text:
missä arvolla formula_13 saadaan suhteellinen virhe, joka on korkeintaan 1,061% (Knud Thomsenin kaava); arvo
p = 8/5 = 1,6 on optimaalinen lähes pallomaisille ellipsoideille, suhteellinen virhe on tällöin korkeintaan 1,178% (David W. Cantrellin kaava).


title: Valtra

text: Valtra Oy Ab on Suomessa toimiva yhdysvaltalaiseen AGCO-yhtiöön kuuluva traktoreiden ja maatalouskoneiden valmistaja. Valtran traktoreita valmistetaan Keski-Suomessa, Äänekoskella, ja Mogi das Cruzesissa Brasiliassa. Brasiliassa Valtran mallistoon kuuluu myös leikkuupuimureita, sokeriruokopuimureita, ajoruiskuja ja kylvökoneita. Valtran juuret ovat valtioyhtiö Valmetissa. Traktoreiden nimi muuttui Valtraksi vuonna 2001.


title: Valtra

text: Valtra Oy Ab ja Valtra do Brasil ovat yhdysvaltalaisen AGCO:n sataprosenttisesti omistamia yhtiöitä. AGCO:n päämaja sijaitsee Yhdysvalloissa Georgian osavaltiossa Duluthin kaupungissa ja Euroopan, Lähi-idän ja Afrikan alueen päämaja Neuhausenissa Sveitsissä. AGCO on listattu New Yorkin pörssissä. AGCO on maailman kolmanneksi suurin maatalouskoneiden valmistaja. Valtran lisäksi AGCO:n merkkejä ovat Massey Ferguson, Fendt, Challenger ja GSI. Suomessa AGCO omistaa myös AGCO Powerin moottoritehtaan Nokian Linnavuoressa. Tehdas valmistaa off-road -dieselmoottoreita AGCO:n ja muiden valmistajien käyttöön. Lokakuussa 2008 yrityksen nimi vaihtui Sisu Dieselistä AGCO Sisu Poweriksi ja kesäkuussa 2012 AGCO Poweriksi.


title: Valtra

text: Valtra Oy Ab työllisti vuoden 2014 lopussa 918 ihmistä Suolahden tehtaalla. Valtra valmistaa Suolahden ja Mogi das Cruzesin tehtailla vuosittain yhteensä noin 20 000 traktoria.


title: Valtra

text: Valtrojen myynnistä Suomessa puolestaan vastaa AGCO Suomi Oy.


title: Valtra

text: Vuonna 2010 yhtiön liikevaihto oli 497 miljoonaa euroa. Valtrojen lisäksi Suolahden tehtaalla on valmistettu Massey Ferguson 4400 -sarjan traktoreita muutaman vuoden ajan. Valmistus päättyi vuoden 2012 alussa. .


title: Valtra

text: Valtra on traktoreiden markkinajohtaja Suomessa ja Pohjoismaissa. Valtra on ollut Suomen ostetuin traktorimerkki 1970-luvun alusta alkaen. Pohjoismaiden suosituimmaksi merkiksi Valtra nousi Volvo BM -kaupan myötä 1980-luvun alussa.


title: Valtra

text: Brasiliassa ja Etelä-Amerikassa Valtra on ollut vuodesta riippuen toiseksi tai kolmanneksi myydyin traktorimerkki.


title: Valtra

text: Koko läntisessä maailmassa Valtra on vuodesta riippuen neljänneksi tai viidenneksi suurin traktorimerkki. Valtroja myydään noin 75 eri maassa.


title: Valtra

text: Valtion Metallitehtaat syntyi 1945 Suomen valtion keskittäessä sotatarviketeollisuuden yhteen yhtiöön. Vuonna 1951 yhtiö muutti nimensä Valmetiksi. Nykyisen nimensä yhtiö sai vuonna 2001, kun ValtraValmet muuttui Valtraksi.


title: Valtra

text: Valtran juuret ulottuvat vuonna 1928 Jyväskylässä perustettuun Valtion Kivääritehtaaseen ja vuonna 1939 Helsingistä Jyväskylään muuttaneeseen Valtion Tykkitehtaaseen. Jatkosodan jälkeen 1945 valtion omistama aseteollisuus yhdistettiin ja nimitettiin Valtion Metallitehtaiksi, joka pian lyheni muotoon Valmet. Sodan jälkeen tykki- ja kivääritehdas muuttivat asetuotantonsa siviilituotteisiin, tosin Kivääritehdas jatkoi sotilas- ja siviiliaseiden tuotantoa vuoteen 1992 asti.


title: Valtra

text: Valmet valmisti ensimmäisen traktorin prototyypin vuonna 1949. Varsinainen tuotanto alkoi vuonna 1951, jolloin ensimmäisen mallin nimi oli Valmet 15. Prototyypit sekä ensimmäiset 10 traktoria syntyivät tykki- ja kivääritehtaiden yhteistyönä, mutta sen jälkeen traktorituotanto keskitettiin kivääritehtaalle Jyväskylän Tourulaan. Ensimmäisten traktoreiden välirunkona käytettiin tykkitehtaan varastoista leikattuja tykinputkia, eli Valmet takoi kirjaimellisesti miekoista auroja.Ensimmäinen traktorimalli oli Valmet 15 painoi 780 kiloa ja siinä oli tehoa 15 hevosvoimaa. Traktori oli suunniteltu suomalaisille pientiloille ja metsätöihin korvaamaan hevosen. Traktorin yksisylinterinen 12 hv:n Valmet Pikku-Jehu -moottori ei täyttänyt sille annettuja vaatimuksia. Muun muassa sen käynnistyvyys oli huono. Vuonna 1952 Valmet 15 -traktoreita tehtiin 75 kappaletta. 1955 markkinoille tuli Valmet 20, jonka moottorin teho oli bensa/petroli-versiossa 19,5 hv ja bensiinimallissa 22 hv. Lisävarusteena siihen sai hydraulisen nostolaitteen, joka maksoi saman verran kuin hyvä lehmä. Hydraulinen nostolaite oli myöhemmin vakiovaruste. Valmet 20:tä valmistettiin vuosina 1955 - 1962. Se maksoi uutena mekaanisella nostolaitteella 357 000 markkaa ja hydraulisella nostolaitteella 393 000 markkaa. Nykyään nämä traktorit ovat kysyttyjä harrastuskohteita.


title: Valtra

text:
Vuonna 1957 esiteltiin malli Valmet 33 D, jossa oli moderni diesel-moottori ja myöhemmin Valmetin ja Valtran tavaramerkiksi tullut vaihteiston ja moottorin väliin sijoitettu polttoainetankki, joka sopi hyvin metsäkäyttöön. Kolmesylinterisen Valmet 309 D -moottorin iskutilavuus oli 2,7 litraa ja se tuotti tehoa 37 hevosvoimaa. Moottori oli nopeakäyntinen, nestejäähdytetty, siinä oli märät sylinteriputket ja suoraruiskutus, eli moottori oli erittäin moderni.
Valmet oli vienyt 1950-luvun lopussa vuosittain useita satoja traktoreita Brasiliaan. Brasilian hallitus kuitenkin halusi kansallistaa traktorituotannon ja järjesti traktorinvalmistajille tarjouskilpailun tehtaiden perustamisesta. Valmetin tehdashanke oli yksi hyväksytyistä ja tuotanto aloitettiin nopeasti vuonna 1960 Valmet 360 D -mallilla. Valmet do Brasilin traktoritehdas oli vuosikymmenten ajan suurin suomalainen teollinen investointi ulkomailla.


title: Valtra

text:
Traktoreiden ohjaamot yleistyivät etenkin Pohjoismaissa 1960-luvulla työturvallisuusmääräysten ja mukavuusvaatimusten vuoksi. Ohjaamolla varustettujen traktoreiden kokoonpano ei onnistunut Tourulan tehtaan matalalla kokoonpanolinjalla ja kasvavan Jyväskylän kaupungin ympäröimä tehdasalue alkoi muutenkin käydä ahtaaksi. Valmet Oy päätti siirtää traktoreiden kokoonpanon Suolahteen vuonna 1969, jossa valtio jo omisti konkurssiin menneen Mikro Oy:n teollisuuskiinteistön. Voimansiirtotehdas seurasi perässä vuonna 1975, kun sille saatiin rakennettua oma tehdashalli. Markkinointi ja tuotekehitys muuttivat Suolahteen vuosina 2005 ja 2006.
1970-luvun lopulla ruotsalainen Volvo BM -yhtiö halusi keskittyä maansiirtokoneisiin ja myydä pois traktorit ja metsäkoneet. Valmet oli Volvo BM:ää suurempi toimija traktorimarkkinoilla ja halusi investoida traktoreihin. Marraskuussa 1978 julkistettiin Volvo BM:n ja Valmetin allekirjoittama aiesopimus ja lopullinen yhteistyösopimus kirjoitettiin 1.10.1979.


title: Valtra

text: Uuden pohjoismaisen Volvo BM Valmet -malliston suunnittelu oli alkanut jo tammikuussa 1979. Tuotekehityksestä ja markkinoinnista vastasi Volvon BM:n ja Valmetin yhteisyritys Scantrac AB, sillä Volvo BM:n myyntiverkoston ja asiakkaiden haluttiin siirtyvän Valmetille. Traktorituotanto Volvo BM:n tehtaalla Eskilstunassa lopetettiin ja tehdas siirtyi valmistamaan maansiirtokoneita. Volvo BM Valmet -traktorimallisto esiteltiin Ruotsissa toukokuussa 1982. Volvo toimitti ohjaamot ja vaihteiston komponentit kaikkiin 505-905 -sarjan traktoreihin vuosina 1982-1991. Volvo BM -kaupan myötä Valmet nousi Pohjolan suurimmaksi traktorimerkiksi. Aiemmin se oli ollut markkinajohtaja Suomessa ja yksi suosituimmista merkeistä Brasiliassa.


title: Valtra

text: 1980 Valmet ja Tansanian hallitus perustivat yhteistyössä traktoreiden kokoonpanotehtaan Kibahaan, Tansaniaan. Kehitysyhteistyöhengessä perustetusta Trama-yhtiöstä omisti tansanialainen State Motor Corporation 80 prosenttia, Valmet 10 prosenttia ja Finnfund 10 prosenttia. Tansanian tehdas valmisti vuosina 1983-1989 yhteensä noin 2 000 Valmet 604 -traktoria. Paikallinen valmistusosuus oli noin 10-12 prosenttia.


title: Valtra

text: Valmetilla on ollut kaksi tehdasta Portugalissa. Vuosina 1964-1967 lisenssitehdas F.A.P. valmisti noin 700 Valmet 361 traktoria Aveiron kaupungissa. 1989 perustettiin Portugaliin Valmet Tractor S.A., kun näytti todennäköiseltä, että EU rajoittaisi tulleilla alueen ulkopuolelta tulevien traktorien myyntiä. Montijon kaupungissa 1990-1997 toiminut tehdas ehti valmistaa noin 1300 traktoria, kunnes se kävi tarpeettomaksi Suomen liityttyä EU:hun. 1995-1997 Montijon tehtaalla valmistettiin traktoreita myös itävaltalaiselle traktorinvalmistaja Steyrille.


title: Valtra

text: Valtran traktoreita on valmistanut lisenssillä intialainen Eicher Tractor, joka valmisti 1997 alkaen muutaman vuoden ajan Valmet 365 -mallia ja sen moottoria 320D. Eicher valmisti traktoreita Eicher Valtra- ja Euro Power-nimillä.Turkkilainen Hema Endüstri/Hattat on valmistanut Valtran A-sarjaa lisenssillä paikallisille markkinoille 2004 alkaen. 2009 valmisteltiin koko A-sarjan tuotannon siirtämistä Hattatin Cerkezköyn tehtaalle, mutta hankkeesta luovuttiin, kun traktorimarkkinat laskivat laman myötä ja Suolahden tehtaan kapasiteetti riitti hyvin myös A-sarjan valmistukseen. Myöhemmin Hema/Hattat on valmistanut Valtralle myös ns. pientä A-sarjaa, jota myydään Valtran nimellä eri puolilla maailmaa.


title: Valtra

text: Valtra puolestaan valmisti Suolahden tehtaallaan Massey Ferguson 4400 -sarjaa vuodesta 2005 alkaen muutaman vuoden ajan. MF 4400 -sarja vastasi Valtran A-sarjaa.


title: Valtra

text: Valtran S-sarjaa on valmistettu vuodesta 2009 alkaen AGCO:n Beauvaisin tehtaalla. Vanhempi S-sarja valmistettiin Suolahden tehtaalla vuosina 2003-2007. Myös vuosina 1989- valmistetut Valmet 8300- ja 8600-mallit tehtiin silloisen Massey Fergusonin tehtaalla Beauvaisissa. Samassa yhteydessä Massey Ferguson alkoi käyttää Valmetin dieselmoottoreita myös omissa malleissaan. Agritalia puolestaan valmisti Valtralle 3000-sarjan viinitarhatraktoreita 2000-luvun alussa.


title: Valtra

text: Valmet oli perustamisestaan 1945 alkaen vuoteen  asti sataprosenttisesti valtionyhtiö. Vuonna 1994 valtio järjesteli yhtiöitään niin, että Valmetin traktorituotanto siirrettiin samaan yhtiöön Sisu-kuorma-autojen kanssa. Tällöin myös traktoreiden logoksi tuli Sisu-Valmet.


title: Valtra

text: Vuonna 1997 Partek osti Sisun ja sen mukana Valmetin traktorit. Vuoden 1999 lopussa valtio omisti Partekista 30 prosenttia.


title: Valtra

text: Tuotenimi vaihtui Valmetista ValtraValmetiksi vuoden 1998 alussa. Kyseessä oli siirtymävaiheen nimi, joka lyhennettiin Valtraksi vuonna 2001.


title: Valtra

text: Vuonna 2002 Kone Oyj osti Partekin osakkeet. Kone pilkkoi Partekin, minkä jälkeen Valtran traktoritoiminnot sekä SisuDieselin moottoritoiminnot myytiin yhdysvaltalaiselle AGCO-yhtymälle 600 miljoonalla eurolla vuonna 2004.


title: Valtra

text: Valmet on esitellyt historiansa aikana useita ominaisuuksia, joista on myöhemmin tullut alan standardeja.


title: Valtra

text: Yksi Valmetin tyypillinen piirre 1940-luvulta nykypäiviin asti on traktorin metsäkäyttö. Pohjolassa traktoria on perinteisesti käytetty kesäisin pellolla ja talvisin metsätöissä, toisin kuin muualla maailmassa. Etenkin 1960-2000 -lukujen Valtroille on tyypillinen välirungon sisään rakennettu metallinen polttoainetankki, jossa se on suojassa kiviltä, kannoilta ja risuilta. Uusimmissa malleissa polttoainetankki ei enää sijaitse rungon sisällä, mutta siihen saa lisävarusteena metsäsuojauksen. Muita metsävarusteita ovat korkea maavara, metsäohjaamo, TwinTrac-taakseajolaite, kapeat lokasuojat, suojatut renkaiden venttiilit ja tehdasasennetut metsärenkaat. Valtra on ainoa traktorinvalmistaja, joka tarjoaa taakseajolaitetta tehdasasennettuna. Metsätöiden lisäksi taakseajolaitetta käytetään mm. niitossa ja kunnallisteknisissä töissä.


title: Valtra

text: Vuonna 1965 esiteltiin Valmet 565, jossa oli ensimmäisenä traktorimaailmassa synkronoitu vaihteisto.


title: Valtra

text: Vuonna 1967 Valmet esitteli Valmet 900:n, jossa oli tehdasasenteinen ohjaamo ja jonka vaihdevivut oli sijoitettu kuljettajan oikealle puolelle.


title: Valtra

text: Valtran traktorit ovat olleet turboahtamisen edelläkävijöitä, etenkin kolme- ja nelisylinterisissä moottoreissa. Vuonna 1969 Valmet esitteli maailman ensimmäisen nelisylinterisellä turbomoottorilla varustetun traktorin, Valmet 1100:n, jossa oli peräti 115 SAE-hevosvoimaa. Myöhemmin Valtra on pitänyt maailman vahvimman nelisylinterisen traktorin ennätystä hallussaan mm. M- ja N-sarjoilla. Valmet esitteli ensimmäisen kolmesylinterisen turboahdetun traktorinmoottorin vuonna 1979 mallin Valmet 602 Turbo myötä.


title: Valtra

text: Valmetin erikoisimpia traktoreita on vuonna 1975 esitelty kuusipyöräinen Valmet 1502 -malli. Kuusisylinterisen traktorin taka-akseli oli korvattu telillä.


title: Valtra

text: Vuonna 1986 esiteltiin runko-ohjattu H800-koemalli, jossa oli täysin hydraulinen voimansiirto.


title: Valtra

text: Vuonna 1996 Valmet esitteli 8750 Sigma Power -mallin, jossa oli ensimmäisenä maailmassa voimanulosoton lisäteho, joka meni päälle, kun voimanotosta otettiin vähintään 30 hevosvoimaa.


title: Valtra

text: Valtra on ainoana traktorinvalmistajana tehnyt runko-ohjattavia traktoreita 100-200 hevosvoiman teholuokassa. Vuonna 1965 esitelty Terra aloitti runko-ohjattujen historian, joka jatkui 1986 H800:lla ja vuodesta 1996 alkaen X-, XM- ja NX-malleilla.


title: Valtra

text: Vuoden 2007 Agritechnica-näyttelyssä Valtra voitti kaksi arvostettua DLG:n hopeamitalia kesksinnöillään. Toinen mitali myönnettiin kääntyvälle Valtra LH Lift -etunostolaitteelle ja toinen puoliaktiiviselle AutoComfort-ohjaamojousitukselle.


title: Valtra

text: Valtra toi vuonna 2008 esitellyllä S-sarjalla ensimmäisenä ensimmäisenä traktorivalmistajana SCR-pakokaasujen puhdistuksen. Järjestelmä oli jo aiemmin käytössä esimerkiksi kuorma-autopuolella ja myöhemmin se on tullut lähes standardiksi myös traktoripuolella.


title: Valtra

text: Valtra esitteli 2008 itse kehittämänsä ja valmistamansa portaattoman Direct-voimansiirron. Direct-voimansiirrossa on muista portaattomista voimansiirroista poiketen sama ajovoiman ulosotto, sama hyötysuhde eteen ja taakse ajettaessa sekä erilliset öljyt hydrauliikalle ja vaihteistolle. Direct on rakenteeltaan hyvin lähellä viisiportaiselle pikavaihteella varustettua Versu-voimansiirtoa.


title: Valtra

text: Vuonna 2014 esitellyssä neljännen sukupolven T-sarjassa oli ensimmäistä kertaa käytössä hydrauliikka-assistentti, joka nostaa moottorin kierroksia automaattisesti, kun hydrauliikkaa kuormitetaan kovasti. Hydrauliikka-assistentti on myös patentoitu. Samalla esiteltiin pikavaihdeautomatiikka, joka tarvittaessa vaihtaa automaattisesti pienemmän pikavaihteen, jos kuljettaja on määrännyt traktorin pitämään tietyn nopeuden. Valtran T-sarja voitti Machine of the Year -palkinnon 2014.


title: Valtra

text: Syksyllä 2015 Valtra esitteli neljännen sukupolven N-sarjan myötä ASR-vetoluistoneston. Vetoluistonesto optimoi vedon suhteessa renkaan pitoon ja vähentää siten polttoaineenkulutusta ja peltomaan tiivistymistä. N-sarja voitti Machine of the Year -palkinnon 2015 sekä Tractor of the Year -kilpailun Design-palkinnon.


title: Valtra

text: 1990-luvun alusta alkaen Valtra on ainoana traktorinvalmistajana tehnyt traktoreita pelkästään asiakastilausten pohjalta. Suolahden tehtaalla ei valmisteta yhtään traktoria ilman maahantuojan, jälleenmyyjän tai loppuasiakkaan tilausta. Tämä on mahdollistanut sen, että asiakas voi räätälöidä traktorin monipuolisesti juuri omaan työhönsä sopivaksi.


title: Valtra

text: Valtra vei traktoreiden räätälöinnin entistä pidemmälle avaamalla Unlimited-studion tehtaan yhteyteen vuonna 2013. Unlimited-studiossa traktorit varustellaan sellaisilla lisävarusteilla, joiden asentaminen ei ole mahdollista tai järkevää tuotantolinjalla. Tuhannes erikoisvarusteltu traktori valmistui Unlimited-studiosta 2015 syksyllä. Esimerkkejä Unlimited-varustelluista traktoreista ovat Suomen puolustusvoimien tilaamat 106 kappaletta N163 Direct -traktoria ja MTK:n Maaseutunuorille valmistettu vaaleanpunainen Kesäkissa-traktori.


title: Valtra

text: Valtran neljännen sukupolven N- ja T-sarja voittivat useita traktori- ja muotoilualan palkintoja vuosina 2015 ja 2016, kuten Golden tractor for Design, Red Dot design, Machine of the Year sekä A Design award.


title: Valtra

text:
Valtran mallit pienimmästä isoimpaan ovat A-sarja, N-sarja, T-sarja ja S-sarja. Voimansiirron vaihtoehdot ovat HiTech, Active, Versu ja Direct. HiTechin hydrauliikka on mekaanisesti ohjattua ja tuottaa maksimissaan 73 l/min (lisävarusteena 90l). HiTechin saa malleihin T234, T214, T194, T174, T154, T144, N174, N154, N134, N124, N114, N104, N103, N93, A83 ja A93. Versussa on kuormantunteva hydrauliikka ja erilliset hydrauliikkaöljyt, ja se tuottaa maksimissaan 115 l/min. (160 l/min lisävaruste). Versun saa malleihin T234, T214, T194, T174, T154, T144, N174, N154 ja N134. Directissä on mm. portaaton voimansiirto, kuormantunteva hydrauliikka, sähköinen esiohjaus sekä erilliset hydrauliikkaöljyt. Se tuottaa maksimissaan 115 l/min. (lisävarusteena 160 l/min). Direct on saatavissa malleihin T214, T194, T174, T154, T144, N174, N154 ja N134. Uusissa Active-malleissa on viisiportainen Powershift-vaihteisto. Päävaihteiden välillä vaihtaminen on automatisoitu, joten vaihdevipua ei tarvita. Kaikkia vaihteiston toimintoja ohjataan ergonomisesti sijoitetun kiinteän kahvan painikkeilla. Active on saatavilla kaikkiin T- ja N-sarjan traktoreihin lukuun ottamatta N124, N114 ja N104.
N174 on maailman tehokkain sarjavalmisteinen nelisylinterinen traktori 185 hv ja 730 nm tehollaan.


title: Valtra

text:
Juha Kankkunen ajoi Valtra T234-traktorilla traktoreiden nopeusennätykseksi 130,165 kilometriä tunnissa.
A-sarja
N-sarja
T-sarja
S-sarja


title: Kay Adams

text:
Kay Adams on kuvitteellinen hahmo Mario Puzon menestysromaanissa "Kummisetä" ja Francis Ford Coppolan ohjaamassa elokuvatrilogiassa, joka kertoo italialaisamerikkalaisen rikollisperheen tarinan. Kay on Michael Corleonen vaimo. Elokuvissa Adamsin osan näyttelee Diane Keaton.
Kay Adams alkaa seurustella sodasta palanneen Michaelin kanssa vuonna 1945. Hän pääsee tutustumaan Corleonen perheeseen ja italialaiseen perinteeseen Connie Corleonen häissä. Michael ei suoraan kerro perheen oikeata taustaa, ja suurimman vaikutuksen tekee kuuluisan laulajan Johnny Fontanen esiintyminen morsiusparille. Vaikutusta lisää tieto, että Johnny on Michaelin isän, Vito Corleonen kummipoika.


title: Kay Adams

text: Muutaman kuukauden kuluttua nuoret päättävät menevänsä naimisiin, kun Kummisetä-määritelmän ero kulttuurien välillä alkaa selvitä Kaylle. Vito Corleonea ammutaan, ja lehdissä kerrotaan seikkaperäisesti Corleonen perheen historiaa. Michael lähtee katsomaan isäänsä ja päättää pitää Kayn tiedotusvälineiden ulottumattomissa. Kay saa vieraakseen kaksi poliisietsivää, jotka haluavat kuulustella häntä suhteestaan Michaeliin, jota epäillään New Yorkin poliisikapteenin murhasta. Kay ei usko sanaakaan, mutta kuulee kauhukseen poliisin tietävän kaiken heidän seurustelustaan.


title: Kay Adams

text: Kay lähtee Corleonen perheen luo selvittämään asiaa, mutta perheen lakimies Tom Hagen kertoo, ettei perhe tiedä mitään Michaelista. Sattumalta paikalle saapunut Michaelin äiti Carmella kertoo Michaelin matkustaneen useammaksi vuodeksi ulkomaille. Pois lähtiessään Carmella vielä kehottaa Kayn etsimään mukavan nuoren miehen, jonka kanssa menisi naimisiin. Kay tajuaa sulhasensa äidin myöntäneen kaikki syytteet todeksi.


title: Kay Adams

text: Kay unohtaa hiljalleen Michaelin, vaikkakin aluksi soittelee säännöllisesti tämän äidille. Hän valmistuu muutaman vuoden kuluttua opettajaksi, mutta ei pysty aloittamaan vakavaa seurustelua. Michael ei pidä minkäänlaista yhteyttä, vaikka poliisi pidättää poliisikapteenin murhasta toisen miehen. Käydessään New Yorkissa hän soittaa hetken mielijohteesta Carmellalle, joka kertoo Michaelin palanneen jo puoli vuotta aikaisemmin. Aluksi Kay on loukkaantunut, mutta Carmellan kutsusta suostuu vierailemaan perheen kodissa. Nuoripari palaa yhteen ja Michael vakuuttaa Kaylle syyttömyyttään rikoksiin.


title: Kay Adams

text: Perhe saa kaksi poikaa (toinen lapsi on elokuvaversiossa tytär, Mary), kun Corleonen perhe Vito Corleonen hautajaisten vuonna 1955 jälkeen tekee tilinsä selviksi muiden mafiaperheiden kanssa. Samassa yhteydessä Michaelin sisaren Connie Corleonen mies Carlo Rizzi tapetaan tämän autettua vihollisperheitä surmaamaan Michaelin veljen Sonnyn. Connie syyttää Kayn kuullen Michaelia murhasta, mutta Michael vannoo olevansa syytön. Nähdessään Michaelin alaisten kunnioittavan asenteen miestään kohtaan, Kay ymmärtää miehensä valehdelleen.


title: Kay Adams

text: Kay muuttaa lapsineen pois, mutta Tom Hagen vierailee hänen luonaan ja kertoo oma-aloitteisesti Michaelin todelliset taustat perheen toimien takaa. Kay palaa takaisin, antaa miehelleen anteeksi ja kääntyy katoliseen uskoon. Romaani päättyy Kayn rukoukseen Michael Corleonen sielun puolesta.


title: Kay Adams

text: Kay on iloinen Michaelin suunnitelmista siirtyä lailliseksi liikemieheksi viihde- ja hotellialalle. Kuitenkin muutaman vuoden jälkeen tapahtunut murhayritys, jossa koko perhe on vaarassa, saa Kayn uudestaan epäilemään liiton jatkuvuutta. Hän on jälleen raskaana, mutta turvautuu aborttiin ja pyytää eroa. Michael, joka luulee Kayn saaneen keskenmenon, epäilee tämän vain kärsivän surusta ja yrittää puhua asiaa paremmaksi. Tällöin Kay kertoo suoraan abortista, joka on liikaa Michaelin itsetunnolle ja hän käskee Kayn pysymään poissa Corleonen perhepiiristä. Kay saa kuitenkin säännöllisesti tavata lapsiaan. Myöhemmin Kay ja Michael eroavat ja Kay menee uudelleen naimisiin elokuvassa "Kummisetä osa III".


title: Kay Adams

text: Kun Michael vihdoin pääsee lailliseksi liikemieheksi ja vielä saa paavillisen tunnustuksen hyväntekeväisyystyöstään 1970, heidän välinsä alkavat taas hieman lähentyä. Heidän poikansa Anthony Corleone on kouluttautunut oopperalaulajaksi ja koko perhe lähtee seuraamaan ensi-iltaa Sisiliaan. Onnellinen perhetapahtuma saa tragediset puitteet Palermon oopperan ulkoportailla, missä Michaelia vastaan kohdistetetussa murhayrityksessä luoti osuu Maryyn, joka saa surmansa.


title: Deko

text: Deko on vuonna 2004 aloittanut nuorille aikuisille suunnattu 12 kertaa vuodessa ilmestyvä sisustuslehti, jossa esitellään pieniä koteja, sisustusideoita, viihde-elektroniikkaa, kodinkoneita ja muita tavaroita. Lehti kertoo muotoilualan uutisia ja esittelee tunnettuja ja nousevia designereita. Lehteä julkaisee Otavamedia. Vuosilevikki 2006 oli 37 500. Sen päätoimittaja on Saija Hakoniemi.


title: Anthony Corleone

text:
Anthony Corleone on kuvitteellinen hahmo Francis Ford Coppolan ohjaamassa elokuvassa "Kummisetä osa III", joka päättää italialaisamerikkalaisesta rikollisperheestä kertovan elokuvatrilogian. Anthony on Michael Corleonen poika. Elokuvissa Anthonyn osan näyttelee Frank D’Ambrosio.
Michael Corleone on toivonut pojasta liiketoimiensa jatkajaa ja toivoo pojan opiskelevan lakia tai taloutta. Isän pettymykseksi poika kuitenkin haluaa kehittää itsestään klassisen laulajan, jonka päätöksen isä kuitenkin hyväksyy pojan saadessa äitinsä Kay Adamsin vahvan tuen taakseen.


title: Anthony Corleone

text: Anthonyn opinnot edistyvät ja vuonna 1980 hänet kutsutaan Palermoon, Sisiliaan laulamaan Turiddun roolia Cavalleria rusticana -oopperassa. Perhekohtaaminen saa kuitenkin näytännön jälkeen murheellisen päätöksen, kun Michael Corleonen murhayrityksen yhteydessä harhaluoti osuu kuolettavasti Anthonyn sisareen Maryyn.


title: The Darkness

text: The Darkness on vuonna 2000 perustettu brittiläinen glam rock -yhtye. Yhtye otti paljon vaikutteita 1970-luvun rock-musiikista, joissa korostuu glam rockin henkinen esittämistapa. Yhtyeen musiikissa on hyvin leimaavaa laulajan, Justin Hawkinsin, brittikorostus ja korkea falsettilaulanta. Listoilla parhaiten menestyneet kappaleet ovat ”I Believe a Thing Called Love”, ”Christmas Time (Don't Let the Bells End)” ja ”Love Is Only a Feeling”.


title: The Darkness

text: Lokakuussa 2006 Justin Hawkins ilmoitti jättävänsä yhtyeen huume- ja alkoholiongelmiensa takia. Riippuvuuksista eroon yrittävän Hawkinsin mukaan hänen jatkamisensa yhtyeessä vahingoittaisi hänen toipumistaan. Laulajan paikan yhtyeessä ottaa entinen kitarateknikko ja nykyinen basisti Richie Edwards. Kuitenkin muutamaa kuukautta Justin Hawkinsin lähdön jälkeen basisti Richie Edwards ilmoitti yhtyeen jatkavan uudella nimellä, joka julkaistaan nauhoitusten jälkeen. Richie Edwards ilmoitti myös soittavansa kitaraa uudessa yhtyeessä. Basistiksi otettiin aiemmin yhtyeessä Reunion Square uraa tehnyt Toby MacFarlaine.


title: The Darkness

text: Yhtye teki paluun alkuperäisellä kokoonpanolla vuonna 2011 ja vuonna 2012 julkaistiin studiolevy "Hot Cakes".


title: The Darkness

text: Ed Graham jätti yhtyeen syksyllä 2014 ja uudeksi rumpaliksi otettiin Emily Dolan Davies. Samaan aikaan yhtye alkoi valmistelemaan vuonna 2015 julkaistavaa albumia "Last of Our Kind".


title: The Darkness

text: Vuonna 2000 veljekset Justin ja Dan Hawkins kokoontuivat lapsuudenystäviensä Frankie Poullainin sekä Ed Grahamin kanssa Lontoossa ja päättivät perustaa yhtyeen nimeltä Empire. Hanke kaatui, mutta kun Dan kuuli Justinin laulavan karaokessa Queenin ”Bohemian Rhapsodyn” tutulla tyylillään, Dan päätti tehdä veljestään yhtyeen laulajan ja keulakuvan. Ryhmä palasi yhteen, tällä kertaa nimellä The Darkness.


title: The Darkness

text: Läpimurtonsa yhtye teki vuonna 2003 singlejen ”I Believe in a Thing Called Love” ja jouluaiheisen hitin ”Christmas Time (Don't Let the Bells End)” myötä. Myös kappaleet ”Get Your Hands Off My Woman”, ”Friday Night” ja ”Love Is Only a Feeling” menestyivät. Tämän jälkeen yhtyeen ensilevy, "Permission to Land" ampaisi Yhdistyneen kuningaskunnan albumilistan kärkeen ja myikin siellä puolisen miljoonaa kappaletta.


title: The Darkness

text: Vuoden 2005 keväällä Frankie Poullain jätti Darknessin "musiikillisista erimielisyyksistä" johtuen. Tilalle tuli Richie Edwards, joka oli aiemmin Danin kitarateknikko.


title: The Darkness

text: Loppuvuonna yhtye julkaisi toisen albuminsa "One Way Ticket to Hell... and Backin", jonka yhtye levytti samassa studiossa, missä Queen nauhoitti albumit "Sheer Heart Attack" ja "A Night at the Opera". Albumi ei menestynyt edeltäjänsä veroisesti ja oli ensimmäisellä viikollaan Ison-Britannian albumilistan 11. Toisella viikolla se tipahti sijalle 34, mutta albumin nimikappaleesta tuli kuitenkin menestys.


title: The Darkness

text: The Darkness esiintyi Helsingissä 7. maaliskuuta 2006 ja myöhemmin samana vuonna Joensuussa Ilosaarirockissa 15.7. Tämä esiintyminen jäi yhdeksi yhtyeen viimeisistä.


title: The Darkness

text: 12. lokakuuta 2006 Justin Hawkins ilmoitti lähtevänsä yhtyeestä huume- ja alkoholiongelmiensa vuoksi. Vuoden 2007 helmikuun lopussa ilmoitettiin The Darknessin virallisesta hautaamisesta, sillä jäljelle jääneet jäsenet ilmoittivat jatkavansa uudella kokoonpanolla ja nimellä: "COMEBACK!"


title: The Darkness

text: Keväällä 2011 yhtye ilmoitti palaavansa taas lavalle alkuperäiskokoonpanolla ja konsertoi heinäkuussa 2011 Hämeenlinnassa järjestettävällä Wanaja Festivalilla. Yhtye julkaisi seuraavana vuonna "Hot Cakes" -albumin, joka oli yhtyeen ensimmäinen studioalbumi yli kuuteen vuoteen. 20. helmikuuta 2013 yhtye esiintyi Helsingin yökerho The Circuksessa.


title: The Darkness

text: 7. lokakuuta 2014 yhtye ilmoitti Ed Grahamin lähtevän pois yhtyeestä useista mainitsemattomista syistä johtuen. Uudeksi rumpaliksi nimitettiin Emily Dolan Davies ja ilmoitettiin, että yhtye on aloittanut uuden levyn äänitykset. 23. helmikuuta 2015 julkaistiin virallinen video kappaleelle ”Barbarian”. Yhtyeen uuden studioalbumin "Last of Our Kind" julkaisupäiväksi on ilmoitettu 1. kesäkuuta 2015. Yhtye saapuu konsertoimaan Guns N’ Roses:n lämmittelijänä Hämeenlinnan Kantolan tapahtumapuistoon 1. heinäkuuta 2017.


title: Kanarianhemppo

text: Kanarianhemppo ("Serinus canaria") on keltahemppojen sukuun kuuluva varpuslintu. Nimensä mukaisesti se on kotoisin Kanariansaarilta, joilla se on luonnonvaraisena melko yleinen. Kanarianhempolla ei ole alalajeja. Ulkomuodoissa on vain vähäisiä eroja riippuen siitä, miltä saarelta lintu on peräisin. Lajin status on ollut epävarma ja aiemmin sitä on pidetty keltahempon alalajina.


title: Kanarianhemppo

text: 1400-luvulla Kanariansaarille saapuneet espanjalaiset valloittajat löysivät kanarianhempon, ja munkit kasvattivat ja myivät niitä ulkomaille. Kanarianhemposta on jalostettu kaikki kanarialinnuiksi kutsutut kesyrodut. Rodut voidaan jakaa kolmeen ryhmään: laulukanarioihin, muotokanarioihin ja värikanarioihin. Häkkilintuna kanarialinnun pituus voi vaihdella huomattavasti, roduittain 10–20 cm.


title: Kanarianhemppo

text: Lemmikkinä kanarialintua ei yleensä kesytetä kuten papukaijoja. Sen valtti on kaunis lauluääni. Pääasiassa vain koiras laulaa, mutta naaraskin saattaa toisinaan vähän luritella.


title: Kanarianhemppo

text: Kanarialinnut voivat elää 8–12-, joskus jopa 15-vuotiaiksi. Niiden ”eläke-ikä” alkaa noin kuusivuotiaina. Tällöin naaraat eivät ole enää lisääntymiskykyisiä, mutta koiraat jatkavat laulamistaan vielä tässäkin iässä.


title: Korsu

text: Korsu on sodassa käytettävä miehistön tai aseiden suojarakennelma, joka on kaivettu osittain tai kokonaan maan alle. Korsu eroaa "möysästä" (maahan kaivetusta asumuksesta) siten, että korsu rakennetaan nimenomaan suojapaikaksi, ei vain asunnoksi ja että korsu pyritään lisäksi maastouttamaan mahdollisimman hyvin.


title: Korsu

text: Korsu ei ole sama asia kuin bunkkeri, sillä useimmiten korsu rakennetaan kokonaan puusta ja vahvistetaan rautalangalla ja kivillä rakennelman katolla, toisin kuin bunkkeri, joka tehdään raudasta ja betonista. Tosin nykyään puolustusvoimilla on käytössä kokonaan teräsbetonisia elementtikorsuja. Tällaisen elementtikorsun pystyttäminen on huomattavasti yksinkertaisempaa kuin perinteisen korsun, mutta vaatii painavien elementtien nostamiseen työkoneen. Elementtikorsun leveyttä ja korkeutta on vaikea muuttaa rakennuspaikalla, mutta pituutta voidaan tarpeen mukaan säätää.


title: Korsu

text: Suurin osa Suomen sotien aikaisista korsuista on romahtanut tai tuhottu. Säilyneitä korsuja on eniten Salpalinjan alueella ja sen lähettyvillä. Myös ainakin Kuusamon alueella on vielä ehjiä korsuja. Veteraanit ja reserviläiset ovat rakentaneet joitain uusiakin korsuja esittelytarkoituksiin.


title: Korsu

text: Korsu rakennetaan usein sellaiseen luonnonkohtaan , esimerkiksi mäkeen siten että korsuun johtava käytävän suuaukko on mäen törmässä ja itse korsuun johtaa eteiskäytävä. Itse korsurakennelma on kaivettu mäen sisään. Varsinainen korsuhuone rakennetaan usein hirsistä. Korsuhuoneen päällä on moninkertainen ristikkäinen hirsikerros, ja hirsien päällä maata ja isoja kiviä. Korsun katto on myös maastoutettu havaitsemisen vaikeuttamiseksi. Korsuun johtaa yksi tai useampia ilmanvaihtokanavia ja lämmityslaitteiden poistoputkia. Kanaviin ja putkiin asennetaan korsun katon eli maanpinnan tasoon verkko, jolloin vihollisen putkiin pudottamat räjähdyspanokset räjähtävät korsun katolla haavoittaen katolla mahdollisesti olevia valtauksen yrittäjiä.


title: Korsu

text: Aina ei korsua saa kaivettua luonnostaan hyvään paikkaan, jolloin se voidaan kaivaa tasaiselle maallekin. Tällöin korsuun johtaa alaspäin viettävä tunneli.


title: Korsu

text: Tulikorsuun johtava tunneli vajoaa melko jyrkästi maan alle johdattaen pieneen, noin 1,5–4 neliön kokoiseen huoneeseen. Tulikorsujen seinässä on ampuma-aukkoja. Majoituskorsut ovat huomattavasti suurempia ja tarkoitettu jopa puolijoukkueelle, 20:lle, kuten puolijoukkueteltta tai useammalle henkilölle, miltei tukikohdan joukkueelle.


title: Korsu

text: Jatkosodan asemasotavaiheen aikana (1941–1943) rintamalle rakennettujen komentokorsujen näyttävyydessä kilpailtiin. Alkujaan rakennusmateriaalina käytettiin pääasiassa puuta, mutta välirauhan aikana ja jatkosodan edetessä korsuja alettiin rakentaa myös betonista. Etulinjassa korsut rakennettiin maan sisään, mutta taaempana asuttiin tavallisilla perustoilla ja vielä kauempana tehdasvalmisteisissa parakeissa. Suurimmat rakennukset ja komentokorsut olivat monesti arkkitehtien käsialaa. Omilla komentopaikoillaan suunnittelusta vastasivat muun muassa Erik Kråkström, Einari Teräsvirta, Bertel Saarnio, Keijo Petäjä, Eero Jokilehto ja Olli Saijonmaa. Piirustuksia on säilynyt vain vähän, sillä rakennuslupia ei tarvittu ja suunnitelmat muuttuivat toteutusvaiheessa.


title: Korsu

text: Sodan aikana maanläheinen arkkitehtuurisuuntaus voimistui, kun suunnittelijat muuttivat rintamalle kaupunkiasunnoistaan. Vaikka korsut eivät edustaneet varsinaisesti mitään tyyliä, ne olivat ”orgaanista arkkitehtuuria puhtaimmillaan”. Rakennukset maastoutettiin mahdollisimman hyvin ja ne tehtiin paikan päällä saatavista materiaaleista, puusta, kivestä ja turpeesta. Asemasotavaiheessa korsujen koristeluun käytettiin paljon aikaa ja pihoja hoidettiin hyvin. Maaterassien kuorimattomat tukirakenteen muotoiltiin kaareviksi ja asuntoja koristeltiin päre- ja tuohinpunoksilla sekä tikutuksilla. Maalin puutteessa ovia ja ikkunoita poltettiin puhalluslampuilla.


title: Korsu

text: Korsujen arkkitehtuurin piirteet siirtyivät myös siviilikäyttöön. Arkkitehdit alkoivat piirtää maastoon sopeutuvia tai kätkeytyviä rakennuksia: Viljo Revell suunnitteli maisemaan sulautuvan Liperin Sotainvalidien veljesliiton ammattioppilaitoksen ja Ragnar Ypyä Viipurin siunauskappelin ja ruumishuoneen.


title: Carlson

text: Oy Carlson on vuonna 1859 Juantehtaan (myöh. Stromsdal Oyj) rautakauppana aloittanut ja hieman myöhemmin myymälänhoitajansa John Carlsonin (1852–1906) omistukseen siirtynyt yhtiö, joka nykyisin toimii vähittäis- ja tukkukaupan myymäläketjuna. Yhtiön kotipaikka on alusta alkaen ollut Kuopio, jossa sijaitsee edelleen yhtiön pääkonttori sekä keskusvarasto.


title: Carlson

text:
John Carlsonin jälkeen yhtiön osti konsuli Justus Luukkonen (1876–1956). Nykyisin se on Veljekset Halonen Oy:n sisaryhtiö.
Carlson lanseerasi toukokuussa 2008 oman kanta-asiakasohjelmansa, Carlson Club Cardin.
Vuonna 2009 150 vuotta täyttänyt Oy Carlson on erityisesti Itä-Suomessa merkittävä yksityinen vähittäis -ja tukkukauppaa harjoittava yritys. Ketjun vuosimyynti on noin 90 miljoonaa euroa ja se työllistää noin 500 ihmistä. Carlsonilla on omat kiinteistöt, eikä se ole riippuvainen keskusliikkeistä.


title: Carlson

text: Carlsonilla on kolme valtakunnallisesti toimivaa brändiä sekä verkkokauppa. Yleistavaratalot sijaitsevat Joensuussa, Kuopiossa ja Mikkelissä, rautakaupat edellä mainittujen lisäksi Varkaudessa, Savonlinnassa sekä Iisalmessa. Loppuvuodesta 2018 avatut Carlson Kodinmyymälät sijaitsevat Helsingissä Kauppakeskus REDIssä sekä Jyväskylän ydinkeskustassa Halosen myymälän yhteydessä.


title: Carlson

text: Carlsonilla on kolme täysimittaista tavarataloa, jotka sijaitsevat Joensuun, Kuopion ja Mikkelin kaupunkien keskustoissa. Tavaratalojen "tavaramerkkejä" ovat monipuoliset valikoimat sekä kilpailukykyiset hinnat. Carlson myi aiemmin myös elintarvikkeita Kuopion tavaratalossa, mutta on luopunut elintarvikeosastosta. Tiloissa toimii nyt Keskon K-Market.


title: Carlson

text: Carlson-tavaratalojen valikoimiin kuuluvat muun muassa:Carlsonin rautakaupat sijaitsevat Kuopiossa, Mikkelissä, Savonlinnassa, Varkaudessa, Joensuussa sekä Iisalmessa. Rautakaupat keskittyvät rakentamiseen sekä sisustamiseen ja niistä löytyy seuraavien tuoteryhmien tuotteita:


title: Bunkkeri

text: Bunkkeri ( = hiilikellari) on sodassa käytettävä kiinteä puolustusrakennelma. Se on yleensä sijoitettu lähes kokonaan maan alle: maan päällä näkyvissä on ainoastaan kupolikatto, joka sekin on usein peitetty esimerkiksi sammalella tai pienillä puilla. Bunkkeria käytetään joukkojen ja materiaalin suojaamiseen. Bunkkerin katto on kupolinmuotoinen, jotta lentopommit ja muut räjähteet kimpoaisivat siitä, eivätkä räjähtäisi katon päällä.


title: Bunkkeri

text: Bunkkeri kuuluu kantalinnoitettuun puolustusjärjestelmään. Bunkkereita on eri tyyppejä; esimerkiksi pikalinnoitettu tai kenttälinnoitettu bunkkeri. Betonista tehty bunkkeri on kantalinnoitettu puolustusasema.


title: Bunkkeri

text: Bunkkerissa on yleensä ryhmän tai joukkueen verran miehiä. Bunkkerin aseistuksena voi olla konekivääri, tykki tai muuta raskasta aseistusta. Bunkkerit pyritään valtaamaan räjäyttämällä tai liekinheittimellä, jolloin sisällä olijoilta loppuu happi. Suomessa bunkkereita on paljon Salpalinjan alueella.


title: Verkkokauppa

text: Verkkokauppa on Internetin välityksellä toimiva kauppa. Myös nimityksiä nettikauppa, sähköinen kauppa, elektroninen kauppa ja online-kauppa käytetään yleisesti.


title: Verkkokauppa

text: Sähköisen kaupan palvelukeskuksen ja Suomen Elektronisen Kaupankäynnin yhdistys ry:n (ECF) yleisesti käytettyjen määritelmien mukaan "sähköinen kaupankäynti on ICT:n (tieto- ja viestintäteknologian) välityksellä tapahtuvaa tavaroiden ja palvelujen tarjontaa, kysyntää tai myyntiä tai muuta kaupallista asiointia". Verkkoliiketoiminta viittaa tietoverkkojen välityksellä käytävään liiketoimintaan, ja usein sillä tarkoitetaan internetin välityksellä käytävää kauppaa.


title: Verkkokauppa

text: Verkkokaupan on arvioitu muuttavan kuluttajien suhtautumista tavaraan: kaiken ei välttämättä tarvitse olla uutta ja itse ostettua, vaan tavaroita voi myös vuokrata tai ostaa käytettynä, koska verkko mahdollistaa niin sanotun vertaiskaupan eli tavaroiden myymisen ja vuokraamisen suoraan kuluttajalta toiselle.


title: Verkkokauppa

text: Verkkokaupat toimivat periaatteessa samalla tavalla kuin postimyyntiyritykset, ja niitä koskevat samantyyppiset säännökset. Mutta vaikka verkkokaupat yleensä rinnastetaan postimyyntiin, eivät kaikki postimyyntiin tarkoitetut lait ja säädökset päde siihen. Esimerkiksi sähköisesti käytettävät sovellukset (lukuaika maksulliseen sanomalehteen, WWW-sivutilapalvelut jne.) myydään ilman palautusoikeutta. Myös oikeita tuotteita on mahdollista myydä ilman palautusoikeutta, mutta tästä täytyy myyjän mainita selvästi sivuillaan.


title: Verkkokauppa

text: Ostaminen verkkokaupoista käy tavallisesti siten, että asiakas tutustuu verkkokaupan tuotevalikoimaan verkkokaupan www-sivuilla ja kerää haluamansa tuotteet "ostoskoriin" eli elektroniselle tilauslistalle, joka laskee tuotteiden hinnat ja usein myös toimituskustannukset yhteen. Kun asiakas on kerännyt ostoskoriin kaikki tuotteet, hän voi tehdä tilauksen. Tilaaminen edellyttää yleensä jonkinlaista rekisteröitymistä palveluun. Yleisimpiä maksutapoja verkkokaupoissa ovat luottokortit, pankkien tarjoamat nettimaksut, postiennakko ja Matkahuollon bussiennakko.


title: Verkkokauppa

text: Internetiin on myös syntynyt muutamia globaaleja kauppapaikkoja, kuten Amazon ja eBay. Nämä ja monet muut kilpailevat hyvin laajalla tuotevalikoimalla. Suomessa merkittäviä verkkokauppoja ovat kuluttajatuotteiden puolella Hobby Hall ja Verkkokauppa.com . Toisaalta myös pienet erikoisalueet, jotka tuskin muuten edes voisivat tarjota tuotteitaan, ovat voineet löytää asiakkaita Internetin välityksellä. Tällaisesta käy esimerkiksi vaikkapa harvinaisten itämaisten taistelulajien välineiden kauppa tai lääketieteen valmennusmateriaaleja myyvä yritys.


title: Verkkokauppa

text: Verkkokauppojen välillä vallitsee kova kilpailu, sillä alalla toimii todella monia yrityksiä. Useat niistä toimivat periaatteessa maailmanlaajuisesti ja hintataso määräytyy suurten myyntimäärien perusteella. Verkkokaupan pystyttäminen on todella helppoa, ja saatavilla on monia avoimeen lähdekoodiin perustuvia kauppapaikkaratkaisuja. Verkkokaupan perustamisen helppous on tuonut alalle myös huijaussivustoja. Tästä syystä asiakkaan ei kannata tilata sivustolta, joka tuntuu epäilyttävältä. Verkkoon onkin ilmestynyt sivustoja, joissa verkkokauppoja arvioidaan ja vertaillaan. Verkkokaupan taustalla toimivan yrityksen hyvämaineisuus ja pitkät perinteet takaavat pääsääntöisesti toiminnan luotettavuuden. Luottokortilla maksettaessa tulee huomioida ettei kortin tietoja pidä syöttää salaamattomilla sivuilla oleviin lomakkeisiin. Salatun sivun tunnistaa sen osoitteen "https:" alusta. Näin ulkopuolisen on hankalampi päästä käsiksi luottokortin tietoihin.


title: Verkkokauppa

text: Verkossa on myös yritysten välistä kauppaa (tai B2B-verkkokauppa, b-to-b-verkkokauppa, engl. "business-to-business e-commerce").


title: Verkkokauppa

text: Suomalaiset B2B-kaupat harjoittavat verkkokauppaa ennen kaikkea tilausprosessin tehostamisen ja lisämyynnin vuoksi. Kuluttajien lisäksi myös yritysasiakkaat odottavat palvelua verkkokaupan muodossa.


title: Verkkokauppa

text: Yritysten välisessä verkkokaupassa voi olla kyse esimerkiksi tilausjärjestelmästä, jonka avulla tuotteiden jälleenmyyjät voivat tilata tuotteita myyntiin suoraan toimittajalta. Yritysten välinen verkkokauppa ei kuitenkaan rajoitu vain tukkukauppaan, vaan kattaa myös hyvin samanlaisia tuotteita kuin kuluttajakauppa. Yrityksetkin voivat ostaa kuluttajakaupoista.


title: Verkkokauppa

text: Internet-kuluttajakaupan arvo Suomessa oli vuonna 2007 noin 3,85 miljardia euroa, ja sen välillisten vaikutusten on arvioitu nousevan jopa yli 16 miljardiin euroon. Yritysten välillä sähköistä kauppaa on harjoitettu jo vuosikymmenien ajan, ja sen volyymi on Suomessa noin 50 miljardin euron luokkaa.


title: Verkkokauppa

text: Liikevaihdoltaan suurin verkkokaupan kategoria on matkailu.


title: Verkkokauppa

text: Vuonna 2017 verkkokaupan liikevaihto oli 10,4 miljardia euroa. Paytrailin vuonna 2018 teettämän kyselyn pohjalta vuoden 2018 verkkokaupan liikevaihto voi olla 12,2 miljardia euroa. Kyselyn mukaan miehet olivat innokkaampia verkkokaupan kuluttajia kuin naiset. Miesasiakkaat käyttivät verkkokauppaostoksiinsa kuukausittain keskimäärin 300 euroa ja naisasiakkaat 240 euroa.


title: Verkkokauppa

text: Verkkokaupan asiakkaat ovat oppineet siihen, että heidään ostokäyttäytymistään seurataan. 42 prosenttia suomalaisista verkkokauppojen asiakkaista haluaa henkilökohtaista palvelua ja entistä enemmän heille räätälöityjä palveluja. Kesällä 2011 Descomin teettämän Verkkokauppa ja sosiaalinen media -kyselyn mukaan 61 prosenttia kuluttajista odotti, että verkkokauppa tunnistaa kirjautumisen jälkeen maksu- ja toimitustiedot.


title: Verkkokauppa

text: Verkkokaupoista voi tilata tuotteita Suomeen mistä tahansa muusta maailman maasta. Ostajan vastuulla on kuitenkin huomioida Suomen lainsäädäntö, joka koskee tuontia kyseisestä maasta. Ostajan vastuulla on suorittaa asianmukaiset tullimaksut ja arvonlisäverot Suomeen. Jos paketti saapuu ostajalle, eikä siitä ole maksettu tullia ja arvonlisäveroa, täytyy ostajan itse tehdä paketin saapumisesta ilmoitus Tullin kirjaamoon.


title: Verkkokauppa

text: Euroopan Unionin muista maista tilatessa ei enää yleensä tarvitse maksaa tullia eikä arvonlisäveroa. Espanjalla, Italialla, Kreikalla, Kyproksella, Ranskalla, Saksalla ja Britannialla on kuitenkin vielä valtion alueella erioikeusalueita, jotka muodostavat poikkeuksia, sillä ne eivät kuulu EU:n tullialueeseen tai veroalueeseen. Suomellakin on Ahvenanmaa, joka ei kuulu EU:n veroalueeseen.


title: Verkkokauppa

text: Euroopan Unionin ulkopuolelta tilatessa on yleensä aina maksettava sekä tulli että arvonlisävero. Tulli vaihtelee sen mukaan mistä maasta on tilattu ja mikä tuote on kyseessä. Arvonlisävero on aina Suomen arvonlisävero eli esimerkiksi vuonna 2014 se oli kirjoista 10%, elintarvikkeista 14% ja lähes kaikesta muusta 24%.


title: Verkkokauppa

text: Verkkokauppaa edistävät Suomessa vuonna 1996 toimintansa aloittanut Suomen Elektronisen Kaupankäynnin yhdistys ry (engl. Electronic Commerce Association of Finland, ECF) ja vuonna 2000 perustettu Sähköisen kaupan palvelukeskus (engl. eCommerce Service Center of Finland). Vuonna 2008 ECF ry:n internet-palvelut yhdistettiin osaksi täysin uudistettua Sähköisen kaupan palvelukeskusta. Samalla uuden palvelun nimeksi tuli E-Commerce Finland.


title: Verkkokauppa

text: Vuonna 2018 kauppakeskusten ammattilaisista 86 prosenttia arvioi, että verkkokaupan kasvu vaikuttaa negatiivisesti kauppakeskuksiin.


title: Maksimitehonsiirtolause

text: Maksimitehonsiirtolause on sähköopin lause, jonka mukaan lähteestä kuormaan siirtyvä teho saa suurimman arvonsa silloin, kun kuormitusresistanssi on tarkalleen yhtä suuri kuin lähteen sisäinen resistanssi.


title: Maksimitehonsiirtolause

text: Vaihtosähköpuolella tätä tasasähkölle ja vaihtosähkön hetkellisille arvoille silloin, kun induktiivisia ja kapasitiivisia kuormia ei ole läsnä, pätevää lausetta vastaa impedanssisovitus.


title: Maksimitehonsiirtolause

text: Olkoon jännitelähteen lähdejännite formula_1, lähteen sisäinen resistanssi formula_2 ja kuorman resistanssi formula_3.


title: Maksimitehonsiirtolause

text:
Kuorman kautta kulkeva virta on tällöin
ja kuorman yli vaikuttava jännite
Kertomalla nämä keskenään saadaan kuormaan siirtyvä teho
Merkitään nyt kuormitusresistanssin suhdetta lähteen sisäiseen resistanssiin kirjaimella formula_7. Siis


title: Maksimitehonsiirtolause

text: Sijoitetaan tehon lausekkeeseen formula_9, jolloin saadaan


title: Maksimitehonsiirtolause

text: Tutkimalla kerrointa formula_11, todetaan sen saavan ei-negatiivisilla formula_7:n arvoilla maksimiarvonsa formula_13, kun formula_14.


title: Maksimitehonsiirtolause

text: Tämä vastaa tilannetta, jossa resistanssit ovat yhtäsuuret.


title: Maksimitehonsiirtolause

text: Kuormaan siirtyvä teho on tällöin


title: Maksimitehonsiirtolause

text: Koska lähteen sisäinen resistanssi on yhtä suuri kuin kuormitusresistanssi, myös lähteessä syntyy samansuuruinen tehohäviö. Toisin sanoen, kun kuormaan siirtyy maksimiteho, niin lähde lämpenee samalla teholla.


title: Maksimitehonsiirtolause

text: Huomattakoon, että oikosulkutilanteessa virta saavuttaa maksimiarvonsa, mutta lähteen napajännite putoaa nollaan. Tästä syystä myös kuormaan siirtyvä teho putoaa myös nollaan. Lähde kuitenkin lämpenee siitä otettavissa olevaan maksimitehoon nähden nelinkertaisella teholla


title: Impedanssisovitus

text: Impedanssisovituksella tarkoitetaan sähkötekniikassa ja aaltoliikeopissa tilannetta, jossa kuormitusimpedanssi on lähteen (tai siirtolinjan) sisäisen impedanssin kompleksikonjugaatti. Impedanssisovitusehdon ollessa voimassa lähteestä saadaan kuormaan siirtymään maksimaalinen pätöteho. Lisäksi suurtaajuisen signaalin heijastuminen takaisin lähteeseen voidaan estää.


title: Impedanssisovitus

text: Impedanssisovitusehdon mukaan esimerkiksi luonteeltaan induktiiviseen kuormaan saadaan siirtymään maksimaalinen pätöteho, kun lähteen sisäinen impedanssi on luonteeltaan kapasitiivinen.


title: Impedanssisovitus

text: Impedanssinsovitus toteutetaan sähkötekniikassa kytkemällä lähteen ja kuorman väliin keloja ja kondensaattoreita, muuntaja tai siirtolinja. Pelkkä heijastus voidaan eliminoida vaimentimella tai suuntakytkimellä. Yleinen etenevän aallon sovitus (optiikassa, akustiikassa, kvanttimekaniikassa) tehdään yhdistämällä siirtolinjoja, joissa on sopiva aaltoimpedanssi.


title: Impedanssisovitus

text: Optiikassa impedanssisovitus saadaan aikaan ohuilla pinnoituksilla (ohutkalvo-optiikka), jotka toimivat siirtolinjoina.


title: Impedanssisovitus

text: Impedanssisovitusta käytetään muun muassa toteutettaessa seuraavia sähköopin ja elektroniikan sovellutuksia:


title: Impedanssisovitus

text: Vastaavasti toisaalta meluntorjunnassa käytetään impedanssiepäsovitusta vaikeuttamaan aaltojen etenemistä elementistä toiseen.


title: Viktor Tihonov

text: Viktor Vasiljevitš Tihonov (; 4. kesäkuuta 1930 Moskova, Neuvostoliitto – 24. marraskuuta 2014 Moskova, Venäjä) oli venäläinen jääkiekkovalmentaja ja yksi kaikkien aikojen menestyneimmistä valmentajista. Hän valmensi Neuvostoliiton jääkiekkomaajoukkuetta sen menestysvuosina.


title: Viktor Tihonov

text: Tihonov pelasi itse jääkiekkoa puolustajana Moskovan Dynamossa ja Samaran TsSK VVS:ssä Neuvostoliiton mestaruussarjassa vuosina 1949–1963. Tihonov pelasi kaksi maaottelua Neuvostoliiton jääkiekkomaajoukkueessa vuonna 1956.


title: Viktor Tihonov

text: Tihonovin valmennusura alkoi 1964 Moskovan Dynamon kakkosvalmentajana. Ensimmäinen seura päävalmentajana oli Riian Dynamo. Parhaiten hänet muistetaan Moskovan TsSKA:n valmentajana, jona hän aloitti 1977. Etenkin juuri Tihonovin ollessa valmentajana TsSKA:sta tuli käytännössä Neuvostoliiton maajoukkue, johon haalittiin parhaat pelaajat muista seuroista.


title: Viktor Tihonov

text: Tihonov tunnettiin autoritäärisestä valmennustyylistään. Hän puuttui jopa pelaajien henkilökohtaisiin asioihin ja leiritti joukkuettaan ulkopuolisilta suljetussa valmennuskeskuksessa lähes vuoden ympäri. Koska TsSKA oli armeijan joukkueena osana neuvostoarmeijaa, hän pystyi toimimaan näin. Vaikka TsSKA:n pelaajia varattiin NHL:ään, Tihonov pystyi hallintokontaktiensa avulla estämään heidän lähtönsä. Usein hän jätti myös valitsematta pelaajia maajoukkueeseen länteen loikkaamisen pelossa milloin minkäkin verukkeen varjolla. Vasta Aleksandr Mogilnyin loikkaaminen ja avainpelaajien kapinoiminen 1990-luvun taitteessa vapautti kokeneita pelaajia lähtemään NHL-kaukaloihin. Tästä aiheesta on Igor Larionov kirjoittanut kirjan "”Ykkösketju kapinoi”".


title: Viktor Tihonov

text: Tihonov oli sotilasarvoltaan kenraali.


title: Viktor Tihonov

text: Tihonovin poika Vasili Tihonov (1958–2013) oli myös jääkiekkovalmentaja, joka valmensi Suomessa Porin Ässiä ja Rauman Lukkoa. Pojanpoika Viktor jr. (s. 1988) pelaa jääkiekkoa KHL:ssä SKA Pietarin joukkueessa.


title: Viktor Tihonov

text: Viktor Tihonov kuoli marraskuussa 2014 moskovalaisessa sairaalassa pitkäaikaiseen sairauteen. Hän oli kuollessaan 84-vuotias.


title: Viktor Tihonov

text: Tihonov valmensi Neuvostoliiton, Venäjän ja IVY:n maajoukkueita vuosina 1977–1992, 1994 ja 2003.


title: Pekka Kostiainen

text: Pekka Olavi Kostiainen (s. 16. maaliskuuta 1944 Jyväskylä) on suomalainen säveltäjä ja kuoronjohtaja. Kostiainen valmistui kanttori–urkuriksi Sibelius-Akatemiasta vuonna 1968. Sävellysopintojaan hän jatkoi professori Jouko Tolosen johdolla ja suoritti sävellysdiplomin vuonna 1973. Sen jälkeen hän on suorittanut sävellyksen jatko-opintoja ohjaajinaan Einar Englund, Joonas Kokkonen ja Einojuhani Rautavaara.


title: Pekka Kostiainen

text: Kostiainen on toiminut Pohjan suomalaisen seurakunnan kanttori–urkurina 1969–1971 ja Jyväskylän yliopiston musiikin lehtorina 1971–2000. Vuodesta 2000 alkaen hän on ollut vapaa säveltäjä ja kuoronjohtaja. Hänet tunnetaan laajalti myös ulkomailla etenkin kuoromusiikin säveltäjänä. Kostiainen johtaa vuonna 1977 perustamaansa Jyväskylän Musica-kuoroa, ja vuodesta 1994 vuoteen 2008 hän on toiminut Jyväskylän musiikkiluokkien Vox Aurea -lapsikuoron johtajana. Vuonna 2004 hänet nimettiin Jyväskylän yliopiston kunniatohtoriksi. Kostiainen valittiin vuoden kuoronjohtajaksi vuonna 2005. Levy-yhtiö Alba Records on julkaissut jo kahdeksan CD-levyä nimikkeellä "Kostiainen conducts Kostiainen" esiintyjinä hänen omat kuoronsa, Musica-kuoro (6 kpl) ja Vox Aurea (2 kpl). Kostiainen kuuluu myös vapaamuurareihin.


title: Halifax (Kanada)

text: Halifax on Kanadan Nova Scotian provinssin pääkaupunki ja suurin asutuskeskus (390 000 asukasta). Vuonna 1996 Halifaxin pääkaupunkiseudun yhteistyövaltuuskunta yhdisti Dartmouthin, Bedfordin ja Halifaxin kaupungit sekä muutamia muita lähistön kuntia hallintoalueeksi, jonka virallinen nimi on "Halifax Regional Municipality" eli HRM. Sen alueella asuu 40 % Nova Scotian väestöstä.


title: Halifax (Kanada)

text: Britit perustivat Halifaxin vuonna 1749 linnoitukseksi ja laivastotukikohdaksi ranskalaisia vastaan. Satama ja Kanadan puolustusvoimat sekä muu valtionhallinto ovat edelleen alueen suurimmat työllistäjät. Vientituotteisiin kuuluvat olut ja suklaa.


title: Halifax (Kanada)

text: Mi'kmaq-intiaanit olivat eläneet Halifaxin alueella jo tuhansia vuosia ennen eurooppalaisten uudisasukkaiden saapumista Pohjois-Amerikkaan. He nimittivät kaupungin nykyisen sataman ympäristöä "Jipugtugksi" eli ’Suureksi satamaksi’.


title: Halifax (Kanada)

text: Ensimmäiset eurooppalaiset siirtolaiset saapuivat seudulle vuonna 1749 ja perustivat sinne Halifaxin kylän, joka korvasi Annapolis Royalin siirtokunnan pääkaupunkina. Seuraavina vuosikymmeninä Halifaxin lähistölle perustettiin useita muita kyliä, jotka yhdessä muodostivat Halifaxin piirikunnan. Halifax sai kaupungin oikeudet 1841.


title: Halifax (Kanada)

text: Halifaxin satamassa tapahtui ensimmäisen maailmansodan aikana 6. joulukuuta 1917 suuri räjähdysonnettomuus, jossa menehtyi noin 2 000 ihmistä. Ranskalainen ammuslaiva SS Mont Blanc ja norjalainen SS Imo kolaroivat satamassa, SS Mont Blanc syttyi tuleen ja räjähti. Räjähdys oli suurin ihmisen aikaansaama räjähdys kyseiseen päivään mennessä.


title: Halifax (Kanada)

text: Vuonna 1996 Halifaxin kaupunki ja kaikki piirikunnan kaksisataa erillistä hallintoaluetta yhdistettiin Halifax Regional Municipalityksi ja alue jaettiin 18 erilliseen hallintoalueeseen.


title: Halifax (Kanada)

text: Halifax on Kanadan rannikkoprovinssien merkittävin taloudellinen ja kulttuurinen keskus, jossa toimii monia julkisia palveluita ja yksityisiä yrityksiä. Kaupungin suurimmat työllistäjät ovat Kanadan puolustusvoimat ja Halifaxin satama, jonka ympäristöön on syntynyt myös tehdasteollisuutta. Viime vuosina Halifaxista on kehittynyt merkittävä liikenteen solmukohta laajennetun sataman, Halifaxin lentoaseman sekä entistä parempien rautatie- ja maantieyhteyksien ansiosta. 2000-luvun alun asuntojen hintakuplan myötä kaupungissa aloitettiin useita suuria rakennushankkeita ja vanhojen asuinalueiden kunnostamisprojekteja.


title: Halifax (Kanada)

text: Kaupunkialueen ulkopuolella tärkeimpiä elinkeinoja ovat kalastus, maatalous, metsätalous sekä maakaasu- ja kaivosteollisuus. Suurin maatalousalue on Musquodoboit Valleyssa, ja HRM:n alueella on yhteensä 150 maatilaa, joista 110 on perheen omistamia. Halifaxin rannikolla on monia kalasatamia ja Sablen saaren lähistöllä on maakaasukenttä. Sisämaasta louhitaan erilaisia mineraaleja, kuten savea, savikiveä, kultaa, kalkkikiveä ja kipsiä.


title: Halifax (Kanada)

text: Alueella on järjestetty monia suuria urheilutapahtumia, kuten vuoden 2003 jääkiekon nuorten maailmanmestaruuskilpailut, vuoden 2004 jääkiekon naisten maailmanmestaruuskilpailut ja vuoden 2008 jääkiekon maailmanmestaruuskilpailut, jotka pidettiin Halifax Metro Centre -stadionilla. Kuuluisia jääkiekkoilijoita Halifaxista ovat Sidney Crosby ja Nathan Mackinnon


title: Halifax (Kanada)

text: Halifax sijaitsee Nova Scotian niemimaalla Atlantin rannikolla Itä-Kanadassa. Kaupungissa vallitsee meri-ilmasto, ja sen keskimääräinen lämpötila on −4 °C talvella ja +19 °C kesällä.


title: Koskenala

text:
Koskenala eli Podporožje (, vepsäksi "Kos’kenaluine") on kaupunki Leningradin alueen koillisosassa Luoteis-Venäjällä Syvärijoen varrella, noin 100 km Äänisestä alavirtaan. Koskenala on 31 836 asukkaan Podporožjen piiriin
hallinnollinen keskus. Hallinnollisesti kaupunkiin kuuluu myös runsas 10 kilometriä lounaaseen sijaitseva Jantama (Яндеба). Asukkaita kaupungissa on 18 729.


title: Koskenala

text: Kaupungin länsipuolella sijaitsee Murmanskin radan asema, joka palvelee myös henkilöliikennettä. Kaupungissa on vesivoimala () Syvärissä ja myös metsäteollisuuden uittokeskus. Voimala voidaan ohittaa eteläpuolelta kanavaa pitkin; kaupungissa on rahtisatama. Siellä sijaitsee myös Karjalan tasavallan itäosien naftaöljyvarastoalue. Historiallisina muistomerkkeinä on kaksi saksalaisten vankien hautausaluetta.


title: Koskenala

text: Metsä-Botnialle valmistui OOO Svir Timberille sahalaitos 2006.


title: Koskenalan piiri

text: Koskenalan piiri () on hallinnollinen piiri Leningradin alueen koillisosassa, noin 280 kilometrin päässä Pietarista. Se sijaitsee Äänisen lounaisrannalla Syvärijoen molemmin puolin. Piiri rajoittuu lännessä Lotinapellon piiriin, etelässä Tihvinän piiriin, idässä Vologdan alueeseen ja pohjoisessa Karjalan tasavaltaan kuuluviin Vepsän kansalliseen volostiin sekä Prääsän ja Aunuksen piireihin.


title: Koskenalan piiri

text: Piiri on perustettu vuonna 1927. Alueen pinta-ala on 7 679,2 km² ja asukkaita 38 900, joista valtaosa (21 700) asuu Koskenalan kaupungissa.


title: Koskenalan piiri

text: Koskenalan piiri on 1. tammikuuta 2006 lähtien jaettu viiteen kunnalliseen muodostelmaan: neljään kaupunkikuntaan ja yhteen maalaiskuntaan. Ennen vuoden 2006 kunnallishallintouudistusta Koskenalan piiri jaettiin kolmeen kaupunkityyppiseen taajamaan ja seitsemään kylähallintoalueeseen. Koskenalan kaupunki ei tuolloin kuulunut piiriin.


title: Koskenalan piiri

text: Kaupunkityyppiset taajamat


title: Koskenalan piiri

text: Kylähallinnot


title: Koskenalan piiri

text: Ennen vuotta 2006 lakkautettuja kylähallintoja


title: Koskenalan piiri

text: Metsä-Botnialle valmistui OOO Svir Timberille sahalaitos 2006


title: Jännitelähteiden peruskytkennät

text: Jännitelähteiden peruskytkennät ovat sarjaankytkentä ja rinnankytkentä.


title: Jännitelähteiden peruskytkennät

text: Keskenään samanlaisten tasajännitelähteiden (esimerkiksi akut, paristot) sarjaankytkentää käytetään, kun halutaan saada aikaan korkeampi lähdejännite. Sarjaankytkennässä tasajännitelähteet kytketään siten, että ensimmäisen lähteen plus-napa on kytketty toisen lähteen miinus-napaan, toisen lähteen plus-napa kolmannen miinus-napaan ja niin edelleen. Vapaaksi jäävät äärimmäisinä olevien lähteiden navat muodostavat yhdistetyn lähteen ulosottonavat.


title: Jännitelähteiden peruskytkennät

text: Sarjaankytkennässä yhdistetyn lähteen lähdejännite saadaan komponenttilähteiden lähdejännitteiden summana ja sisäinen resistanssi samoin komponenttilähteiden sisäisten resistanssien summana.


title: Jännitelähteiden peruskytkennät

text: Tasajännitelähteiden rinnankytkennässä komponenttilähteiden plus-navat kytketään yhteen ja samoin miinus-navat yhteen. Keskenään samanlaisten lähteiden ollessa kysymyksessä lähdejännite säilyy samana, mutta sisäinen resistanssi pienenee, jolloin kuormitettavuus paranee. Rinnankytkennässä muodostuneen yhdistetyn lähteen sisäinen resistanssi saadaan laskemalla komponenttilähteiden sisäisten resistanssien käänteisluvut yhteen ja ottamalla summasta käänteisluku.


title: Jännitelähteiden peruskytkennät

text: Kodintekniikassa sarjaankytkentää käytetään varsin yleisesti paristojen käytön yhteydessä (esimerkiksi taskulamput, audiolaitteet). Rinnankytkentä on harvinaisempi, sillä jos kahdesta rinnankytkettävästä paristosta toisessa on hieman poikkeava jännite, niin virta alkaa kulkea paristojen välillä itsekseen, jolloin energiaa kuluu hukkaan paristojen sisäisissä resistansseissa. Esimerkki rinnankytkennästä on auton käynnistäminen apuakun avulla.


title: Kalevala (täsmennyssivu)

text: Sanan Kalevala ensisijainen merkitys on Kalevala, Suomen kansalliseepos. Tästä on johdettu sanalle "Kalevala" muun muassa seuraavat muut merkitykset:


title: TNT-ekvivalentti

text: TNT-ekvivalentti on erityinen energian mittayksikkö, jota käytetään yleensä kuvaamaan räjähdysvoimakkuutta. Yksikön määritelmä perustuu TNT-räjähteen eli trotyylin räjähdysenergiaan. On sovittu, että trotyylin räjähdysenergia on 4,184 MJ/kg.


title: TNT-ekvivalentti

text: Yksikköä käytetään usein kuvaamaan varsinkin suuria räjähdyksiä tai ydinaseita. Tyypillisesti käytetään tonnin eli tuhannen kilogramman monikertoja, kilotonni, megatonni ja gigatonni. Kilotonnia, megatonnia ja gigatonnia käytetään myös massan yksikkönä - tonnin monikertoina.


title: TNT-ekvivalentti

text: Kilotonnia (lyhenne kt) käytetään usein kuvaamaan ydinaseiden räjähdysvoimaa. Kilotonnin voima on tuhannen trotyylitonnin räjähtäessä syntyvä energia. On sovittu, että trotyylin räjähdysvoima on 4,184 MJ/kg, joten yksi kilotonni tarkoittaa 4,184 terajoulea (4,184·10 joulea).


title: TNT-ekvivalentti

text: Hiroshimaan pudotetun atomipommin räjähdysvoima vastasi noin 13 kilotonnia (eli 13 miljoonaa kilogrammaa TNT:tä).


title: TNT-ekvivalentti

text: Kilotonnia (lyhenne kt) käytetään myös massan yksikkönä. Kilotonni on tuhat tonnia – yksi gigagramma (10 g). Kilotonnista käytetään myös ilmaisua "tuhatta tonnia", joka lyhennetään "ttn".